Θερμό χειροκρότημα για το σκληρό και συνάμα ποιητικό Herrumbre του Νάτσο Ντουάτο από το Μπαλέτο της Εθνικής Λυρικής Σκηνής\nΤην Τετάρτη 6 Φεβρουαρίου 2019 στην Αίθουσα Σταύρος Νιάρχος της Εθνικής Λυρικής Σκηνής στο Κέντρο Πολιτισμού Ίδρυμα Σταύρος Νιάρχος πραγματοποιήθηκε η πρεμιέρα του Herrumbre, της σπουδαίας χορογραφίας του Νάτσο Ντουάτο, την οποία ερμήνευσαν συγκλονιστικά δεκαεπτά χορευτές του Μπαλέτου της Εθνικής Λυρικής\nΤο Herrumbre είναι μια χορογραφία εμπνευσμένη από τις σκληρές εικόνες βίας που αναπαράγονται καθημερινά από τα ΜΜΕ – μια παράσταση για την απώλεια της ανθρώπινης αξιοπρέπειας. Μέσα από έναν σκοτεινό και λιτό\nσκηνικό χώρο, με απόκοσμους φωτισμούς, ο Ντουάτο επιλέγει να μιλήσει για τις αδυναμίες της ανθρώπινης φύσης και την απώλεια της αξιοπρέπειας.\nΜουσικές και ήχοι, άλλοτε σαν ένα εφιαλτικό ηχητικό περιβάλλον και άλλοτε σαν μια υπόμνηση ρομαντισμού, συνοδεύουν τη συγκλονιστική κίνηση των χορευτών. Η χορογραφία του Ντουάτο στο Herrumbre υποχρεώνει τον θεατή να συνειδητοποιήσει όλα αυτά που συμβαίνουν γύρω του αλλά επιμένει να μην τα βλέπει και να μην τα «αγγίζει». Οι βίαιες εικόνες εναλλάσσονται με σκηνές ποιητικού ρομαντισμού, έχοντας ως συνδετική γραμμή μια αδιόρατη ευαισθησία.\nH πρώτη συνεργασία του Μπαλέτου της Εθνικής Λυρικής Σκηνής με τον σπουδαίο Ισπανό χορογράφο Νάτσο Ντουάτο είναι γεγονός. Ο περιζήτητος χορογράφος και διευθυντής του Κρατικού Μπαλέτου του Βερολίνου, με τη μοναδική ευαισθησία απέναντι στις αδυναμίες της ανθρώπινης φύσης, υπογράφει μια παράσταση χορού για τη φθορά της ψυχής με τίτλο Herrumbre (Σκουριά), η οποία θα παρουσιαστεί στις 6, 8, 9, 15, 16 και 17 Φεβρουαρίου, στην Αίθουσα Σταύρος Νιάρχος της Εθνικής Λυρικής Σκηνής στο Κέντρο Πολιτισμού Ίδρυμα Σταύρος\nΓια τον Νάτσο Ντουάτο, αφετηρία για να δημιουργήσει το Herrumbre υπήρξε μια φωτογραφία από τις φυλακές του Γκουαντάναμο που δείχνει τους φυλακισμένους πεσμένους στο έδαφος σαν ζώα. Στη χορογραφία του μεταμορφώνει σε κινήσεις τις εικόνες βίας που προβάλλονται από τα ΜΜΕ. Σκοπός του είναι να ευαισθητοποιήσει τον κόσμο\nγύρω από ένα ζήτημα που θα έπρεπε να μας αφορά όλους, καθώς θεωρεί ότι ο τρόπος με τον οποίο αντιμετωπίζουμε τους άλλους καθορίζει εξ ολοκλήρου το ποιοι είμαστε εμείς οι ίδιοι πραγματικά. Η διαδοχή των εντυπωσιακών σκηνών, η καθεμιά πιο βίαιη από την προηγούμενη, με ανθρώπους ταπεινωμένους και τρομοκρατημένους σε μια σκληρή φυλακή, αποτελεί μια σπουδαία δήλωση του χορογράφου ενάντια σε κάθε μορφή τρομοκρατίας.\nΟ χορογράφος σημειώνει: «Έχοντας κουραστεί να βλέπω εικόνες βίας και βασανιστηρίων κάθε είδους, αισθάνθηκα την ανάγκη να μεταφράσω όλον αυτόν τον τρόμο σε κίνηση. Το Herrumbre –Σκουριά– είναι ένα κάλεσμα να προβληματιστούμε, όχι ένα δογματικό έργο.\nΘέλω να προκαλέσω ανθρώπους να μελετήσουν αυτό το θέμα – ένα ζήτημα που συμβαίνει καθημερινά σε όλο τον κόσμο και όχι τόσο μακριά από μας. Αλλά το Herrumbre δεν αφορά μόνο τα βασανιστήρια, αλλά και το πώς ο άνθρωπος μπορεί να φτάσει σε μια τόσο εξευτελιστική ακραία κατάσταση, όπως η απώλεια της αξιοπρέπειας […] Συγκρίνω τον άνθρωπο με τον σίδηρο, ο οποίος οξειδώνεται, σαν να σκουριάζει η ψυχή. Όταν προσπαθώ\nνα φανταστώ τι ωθεί ένα άτομο να βασανίζει ένα άλλο, δεν βρίσκω απάντηση στην ερώτησή μου. Γι’ αυτό δουλεύω πάνω σε αυτή τη χορογραφία: Για μένα είναι κάτι απίστευτο, είναι πιο δύσκολο να το αντιληφθεί κανείς ακόμα και από την ιδέα της βίαιης δολοφονίας».\nΟ Ντουάτο εμπνεύστηκε τον τίτλο Herrumbre (που σημαίνει σκουριά) από το ποίημα «Παλιοσίδερα» –«Chatarra»– του Άνχελ Γκονθάλεθ όταν το Διεθνές Φόρουμ Πολιτισμών που πραγματοποιήθηκε στη Βαρκελώνη το 2004 παράγγειλε σε αυτόν και στο Εθνικό Μπαλέτο Ισπανίας (CND) ένα νέο έργο με θέμα τα βασανιστήρια. Ήταν η εποχή του τρομοκρατικού χτυπήματος στον σιδηροδρομικό σταθμό Ατότσα της Μαδρίτης, αλλά και\nτων βασανιστηρίων στις φυλακές υψίστης ασφαλείας του Γκουαντάναμο.\nΗ μουσική είναι των Πέδρο Αλκάλδε και Σέρχιο Καβαγέρο, ενώ ακούγεται επίσης η σύνθεση «Σκοτεινό ξύλο» –«Dark Wood»– του Ντέιβιντ Ντάρλινγκ. Όπως σημειώνει ο Αλκάλδε, η συγκεκριμένη μουσική δημιουργεί ένα είδος σάουντρακ, με στόχο να μεταφερθεί ο θεατής σε φυσικά αλλά και προσωρινά περιβάλλοντα, που όμως παραμένουν αφηρημένα. Μετά την πρώτη παρουσίασή του στο Μεγάλο Θέατρο Λισέου της Βαρκελώνης το 2004, το Herrumbre παρουσιαζόταν σταθερά από το Εθνικό Συγκρότημα Χορού της Ισπανίας έως και το 2009 σε πολλές πόλεις της Ισπανίας, όπως επίσης σε Παρίσι, Μόναχο και Χάγη. Το 2016 παρουσιάστηκε από το Κρατικό Μπαλέτο του Βερολίνου στη γερμανική πρωτεύουσα.\nΟ Νάτσο Ντουάτο γεννήθηκε στη Βαλένθια το 1957 και σπούδασε στη Σχολή Ράμπερτ του Λονδίνου και στη Σχολή Μούντρα του Μωρίς Μπεζάρ στις Βρυξέλλες. Ολοκλήρωσε τις σπουδές του στο Αμερικανικό Χοροθέατρο Άλβιν Έιλυ της Νέας Υόρκης και ξεκίνησε τη σταδιοδρομία του το 1980 στα διάσημα Μπαλέτα Κούλμπεργκ της Στοκχόλμης.\nΣυνεργάστηκε με το Nederlands Dans Theater ως χορευτής και φιλοξενούμενος χορογράφος για δέκα χρόνια. Εκεί παρουσίασε την πρώτη χορογραφία του το 1983, ύστερα από παρότρυνση του Γίρζι Κύλλιαν. Υπήρξε από το 1990 έως το 2011 καλλιτεχνικός διευθυντής του Εθνικού Μπαλέτου της Ισπανίας, το οποίο κατάφερε να κάνει περιζήτητο σε όλον τον κόσμο για την ποιότητα και το ρεπερτόριό του. Από το 2011 έως το 2014 είχε την ευθύνη του Μπαλέτου του Θεάτρου Μιχαηλόφσκι της Αγίας Πετρούπολης. Από το 2014 έως το 2018 υπήρξε γενικός και καλλιτεχνικός διευθυντής και του Κρατικού Μπαλέτου του Βερολίνου, ενώ πλέον έχει επιστρέψει ως καλλιτεχνικός διευθυντής στο Μπαλέτο του Θεάτρου Μιχαηλόφσκι της Αγίας Πετρούπολης. Τις χορογραφίες του έχουν ερμηνεύσει οι σπουδαιότερες ομάδες χορού παγκοσμίως όπως, μεταξύ άλλων, οι Nederlands Dans Theater, American Ballet Theatre, The Australian Ballet, Les Grands Ballets Canadiens, Stuttgart Ballet, San Francisco Ballet, Royal Ballet, Miami City Ballet, Paris Opera Ballet, Martha Graham Dance Company.\nΗ Διεθνής Αμνηστία στέκεται απέναντι σε κάθε μορφή βίας και βασανιστηρίων που οδηγούν στην απώλεια της ανθρώπινης αξιοπρέπειας. Μία από τις μορφές βίας της σύγχρονης ζωής είναι και ο βιασμός. Η αντίληψη ότι η κοινωνία έχει το δικαίωμα να ελέγχει τα σώματα των γυναικών αποτυπώνεται μέσα από αριθμούς: Μία στις 20\nγυναίκες στην Ε.Ε. έχει βιαστεί από την ηλικία των 15 ετών – περίπου 9 εκατομμύρια γυναίκες. Η σεξουαλική και έμφυλη βία είναι ευρέως διαδεδομένη και συστημική σε όλο τον κόσμο. Στην Ευρώπη, οι περισσότερες χώρες εξακολουθούν να μην αναγνωρίζουν νομικά ότι το σεξ χωρίς συναίνεση είναι βιασμός. Οι νομοθεσίες αυτές δεν συμβάλλουν στην αντιμετώπιση αλλά μάλλον στην αναπαραγωγή του προβλήματος, μετατοπίζοντας ταυτόχρονα την ευθύνη και το βάρος της απόδειξης στις ίδιες τις γυναίκες. Πολλές γυναίκες φοβούνται ή ντρέπονται να ζητήσουν\nβοήθεια. Άλλες πάλι δεν αναφέρουν έναν βιασμό φοβούμενες τον στιγματισμό και τον δημόσιο εξευτελισμό. Εκείνες που μιλούν δημόσια κινδυνεύουν να μη γίνουν πιστευτές. Δέχονται λοιπόν πολλαπλές μορφές βίας, αμφισβήτησης και καταστρατήγησης της αξιοπρέπειάς τους.\nΜπορείτε να υπογράψετε την έκκληση της εκστρατείας εδώ #LetsTalkAboutYes\nΜε τους Α΄ Χορευτές, τους Σολίστ, τους Κορυφαίους και το Corps de Ballet της Εθνικής\nΜια παραγωγή του Εθνικού Μπαλέτου Ισπανίας και του Εθνικού Ινστιτούτου Τεχνών και\nΜουσικής, Ισπανικό Υπουργείο Πολιτισμού και Αθλητισμού\n> www.ticketservices.gr , Εκδοτήρια Ticket Services


Σοβαρά επεισόδια και τραυματίες στις Βρυξέλλες μετά τη μεγάλη αντιρατσιστική διαδήλωση - Pieria News\nΑρχική Κόσμος Σοβαρά επεισόδια και τραυματίες στις Βρυξέλλες μετά τη μεγάλη αντιρατσιστική διαδήλωση\n08/06/2020, 7:56 πμ\nΣπασμένες βιτρίνες, φωτιές σε κάδους απορριμμάτων, πετροπόλεμος: οι ταραχές ξέσπασαν στον εμπορικό δρόμο Ματονζέ, τη σημαντικότερη “αφρικανική” γειτονιά των Βρυξελλών, αφού διαλύθηκε η πορεία. Σύμφωνα με το Γαλλικό Πρακτορείο, πολλοί άνθρωποι τραυματίστηκαν.\n“Δεν έχουμε καμία σχέση με αυτές τις ενέργειες”, είπε ο Ταϊνό Σεροουμπέν, μέλος της οργανωτικής επιτροπής της σημερινής συγκέντρωσης έξω από το Δικαστικό Μέγαρο των Βρυξελλών. “Εμείς στείλαμε ένα μήνυμα ειρήνης, η συγκέντρωσή μας ήταν ειρηνική”, επέμεινε.\n“Ορισμένα καταστήματα έχουν υποστεί μεγάλες ζημιές. Η επέμβαση της αστυνομίας συνεχίζεται” ανέφερε η εκπρόσωπος της αστυνομίας των Βρυξελλών, Ίλσε Βαν ντε Κέερ.


Ένα υπέροχο μαγαζι! - Κριτικές για Poseidon Ocean View, Καλαμάτα, Ελλάδα - Tripadvisor\nΈνα υπέροχο μαγαζι! - Poseidon Ocean View\n“Ένα υπέροχο μαγαζι!”\nΚριτική για: Poseidon Ocean View\nNavarinou 119, Καλαμάτα 24100, Ελλάδα\n+30 2721 025590\nΝο 105 από 256 Εστιατόρια για: Καλαμάτα\nΕύρος τιμών: 11 $ - 47 $\nΈνα υπέροχο μαγαζι!\nΠολύ όμορφο μαγαζί, ωραίος σχεδιασμός στο κέντρο της Ναυαρίνου,παρέχει τα πάντα και πολύ καλές τιμές.\nΕπισκεφθήκαμε το μαγαζί την ημέρα δοκιμάσαμε 2 brunch ,modechristo club & pancakes πραγματικά πολύ γευστικά και όμορφα. Η παραλία πολύ όμορφη και οργανωμένη, εξαιρετικες ξαπλώστρες με άνετα στρώματα, και φοβερή εξυπηρέτηση απτο σέρβις και την διεύθυνση πρόθυμη να μας μετακινήσουν τις ξαπλώστρες και να μας βολέψουν.\nΑνεπιφύλακτα να το επισκεφθήτε!\nΡωτήστε το χρήστη Andrianatrip για το Poseidon Ocean View\n1 Ευχαριστούμε, Andrianatrip\nΩραίος κήπος, δίπλα στη θάλασσα, με όμορφο ντεκόρ. Ευγενικό προσωπικό με διάθεση. Γρήγορη εξυπηρέτηση με ωραία σκεύη και παρουσίαση. Δοκιμάσαμε αχινο με χτένια, χταπόδι,φρέσκο ψάρι ραφιναρισμένο (σε χωνακια παγωτού),μυλοκοπι με νιοκι, ζυμαρικά με θαλασσινά, σαλάτα Αφροδίτη,φορμαελα με σύκο σαγανάκι. Όλα ήταν νόστιμα και με ισορροπημένες γεύσεις (μόνο η σαλάτα και το σαγανάκι ήταν παραπάνω γλυκά για τα γούστα μας).Τα γλυκά ήταν ένα τιραμισου, παγωτό με βανίλια Μαδαγασκάρης και καταιφι και κέικ με σάλτσα φρούτων. Τα δύο πρώτα είχαν ωραία γεύση. Άλλη φορά θα δοκιμάσουμε και τα άλλα πιάτα. Αξίζει να δοκιμάσετε.\nΡωτήστε το χρήστη U2505MVsofias για το Poseidon Ocean View\nΤέλεια τοποθεσία όμως....\nΑν και περιμέναμε καιρό να ανοίξει αυτό το μαγαζί μέσα ενώ φαίνεται υπέροχο, έξω έχει θέματα. Πιστεύω η επιλογή προσωπικου ίσως έπρεπε να είναι λίγο αυστηρότερη. Οι πρώτες ξαπλώστρες με ανθρώπους που φέρνουν τοστ καφέδες και νερά από το σπίτι ή άλλοι που απλά δεν περνούν κάτι, ειναι ανεπίτρεπτο. Από την αρχή θέτεις κανόνες για ένα μαγαζί που τα έχει όλα. Τοποθεσία, ωραία παραλία και πολύ όμορφο μαγαζί. Δεν θα τρώγαμε στο εστιατόριο το εξωτερικό διότι ενώ είχαν στρώσει σερβίτσια σε όλα τα τραπέζια ο σερβιτόρος τινάζει μερικά μαξιλάρια ακριβώς δίπλα. Προσεψτε βρε παιδιά\nΡωτήστε το χρήστη NITSAONE για το Poseidon Ocean View\nΡωτήστε το χρήστη ievawoohoo για το Poseidon Ocean View\nΡωτήστε το χρήστη tto212 για το Poseidon Ocean View\nPoseidon Ocean View: Οι ταξιδιώτες που ενδιαφέρθηκαν γι' αυτό το μέρος είδαν επίσης\nPoseidon Ocean View: Έχετε πάει; Μοιραστείτε τις εμπειρίες σας!


Μετοχές CFD - CFDWorld\nΌταν αγοράζετε μια μετοχή, αγοράζετε μια μικρή μονάδα ιδιοκτησίας μιας εταιρίας. Οι συναλλαγές μετοχών ως CFD σημαίνει ότι μπορείτε να κερδοσκοπήσετε με την τιμή αυτής της εταιρίας. Προσφέρουμε ολοκληρωμένες υπηρεσίες και υποστήριξη για συναλλαγές με την πλατφόρμα MetaTrader 5. Οι συναλλαγές με μετοχές μέσω CFD (Σύμβαση επί διαφορών) είναι οι πιο δημοφιλείς συναλλαγές στον κόσμο. Τα CFD δίνουν στους επενδυτές την επιλογή να ανοίξουν βραχυπρόσθεσμες ή μακροπρόθεσμες θέσεις, καθώς οι μετοχές δεν τους ανήκουν φυσικά και το θέμα της συναλλαγής είναι μια αλλαγή στην τιμή του υποκείμενου περιουσιακού στοιχείου.\n*Αμέσως μετά το άνογμα ή το κλείσιμο της θέσης συναλλαγής σας, η προμήθεια θα αφαιρείται από τον λογαριασμό σας. Αμέσως μετά το άνοιγμα ή το κλείσιμο της θέσης συναλλαγής σας, το spread θα αφαιρείται από τον λογαριασμό σας, το οποίο είναι η διαφορά μεταξύ της τρέχουσας τιμής προσφοράς και ζήτησης. **Η ελάχιστη προμήθεια βασίζεται στο νόμισμα του λογαριασμού σας, π.χ. 20 EUR, 20 USD, 500 CZK, 6000 HUF ή 80 PLN. ΣΗΜΕΙΩΣΗ: Ο CFD WORLD διατηρεί το δικαίωμα να αυξήσει ή να μειώσει το spread κατα τη δική της κρίση να μειώσει/αυξήσει τη μόχλευση και τα ανώτατα όρια συναλλαγών του πελάτη. Ο CFD WORLD διατηρεί το δικαίωμα να αυξήσει το περιθώριο όταν το απαιτούν οι συνθήκες της αγοράς Και εφόσον η διαθεσιμóτητα των εμπορικών μετρων υφίσταται αλλαγές.


Φίλε μου διάβασε τώρα που είναι νωρίς τους 5 λόγους που η γυναίκα σου θα την κάνει ανεπιστρεπτί με ελαφρά. Προσπάθησε να διορθώσεις έστω και ένα από τα 5 λάθη που ακολουθούν. Τώρα αν και στα 5 αναγνωρίζεις τον εαυτό σου καλά να πάθεις!\nΧαμηλή αυτοεκτίμηση:Μια γυναίκα μπορεί να απιστήσει επειδή η αυτοεκτίμησή της είναι στα πατώματα. Μια νέα σχέση μπορεί να της δώσει πόντους αυτοεκτίμησης και να αισθανθεί πως μετρά. Μήπως εσύ έχεις ξεχάσει να της κάνεις κομπλιμέντα και να την κάνεις να νιώσει επιθυμητή; Ο καλός ο λόγος πάντα δίνει κουράγιο και ανεβάζει το ηθικό όλων μας.Τι δεν καταλαβαίνεις;\nΡομαντισμός:Πόσο καιρό έχεις να της πεις ένα γλυκό λόγο; Να της φέρεις χωρίς εμφανή αιτία λουλούδια; Να της γράψεις ένα ρομαντικό sms ή να την πας για δείπνο έκπληξη; Εμείς οι γυναίκες θέλουμε τον άντρα γνήσιο αρσενικό και παλιάς κοπής σε όλα του. Θέλουμε να είμαστε η βασίλισσα της ζωής του και πρώτη του προτεραιότητα.\nΒαρεμάρα: Όταν η σχέση στηρίζεται σε μια ρουτίνα χωρίς ποτέ να της κάνεις μια έκπληξη, να την πας μια εκδρομή και εσύ στην ουσία είσαι απών είναι αναπόφευκτη η απομάκρυνση η γκρίνια και η απιστία. Οι σχέσεις δεν δουλεύουν στον αυτόματο!\nΚρίση μέσης ηλικίας:Έρχεται ύπουλα εκεί γύρω στα 50. Στην ηλικία που όλοι μας κάνουμε έναν απολογισμό ζωής σε σχέση με τα όνειρά μας και τα “θέλω” μας. Αν είσαι απών και η νοητή ζυγαριά κλείνει προς τη μουρμούρα και τον αρνητισμό κλάψε πικρά και χτύπα το κεφάλι σου στον τοίχο!\nΈλλειψη επικοινωνίας: Η φράση τα λέει όλα. Πότε ήταν η τελευταία φορά που νοιάστηκες πραγματικά για εκείνην; Πότε ασχολήθηκες με τα προβλήματά της; Ξέρεις πώς περνάει το χρόνο της; Τι σκέφτεται, τι φοβάται, τι ονειρεύεται; Αν ο διάλογός σας βασίζεται μόνο στα καθημερινά ζητήματα και κάποιος άλλος άντρας της δώσει χρόνο και χώρο να εκφραστεί φίλε μου την έχασες για πάντα…


Αριθμός μαθητών τμήματος επιλογής...\nΘέμα: Αριθμός μαθητών τμήματος επιλογής...\nΑποστολέας Θέμα: Αριθμός μαθητών τμήματος επιλογής... (Αναγνώστηκε 324 φορές)\n« στις: 26 Μάι 2018, 10:23:46 πμ »\nΤώρα που καλοκαιριάζει συνήθως ετοιμαζόμαστε για το "κλείσιμο" αλλά εμένα με απασχολεί ένα θέμα που έχει να κάνει με το "άνοιγμα" του χρόνου και έχει να κάνει με τον αριθμό των μαθητών στο εργαστήριο και πως τους "βολεύετε" εσείς σε ανάλογες περιπτώσεις.\nΝα αναφέρω εξ αρχής πως δε ρωτάω για το τι προβλέπει ο νόμος για τους μαθητές στα μαθήματα πληροφορικής των ΓΕΛ αλλά για το τι γίνεται στην πράξη σε άλλα σχολεία και Διευθύνσεις Δ.Ε.\nΣτο ζουμί :\nΤο εργαστήριο του σχολείου μου διαθέτει 12 σταθμούς και 1 server (δουλεύω με Ubuntu LTSP). Δηλαδή μπορεί να χωρέσει θεωρητικά 24 μαθητές σε ομάδες των 2 ατόμων. Πρακτικά όμως o χώρος είναι για 22 το πολύ. Του χρόνου μάλλον θα κληθώ να έχω τμήμα των 25-26 μαθητών. Λόγω του χώρου, λοιπόν, της δομημένης καλωδίωσης κτλ δυνατότητα να χωρέσουν περισσότεροι μαθητές δεν υπάρχει εκτός και αν γίνει αναδιάταξη του χώρου του εργαστηρίου (με επέκταση καλωδίωσης, ενδεχόμενη προσθήκη και άλλων Η/Υ κτλ).\nΠόσο συχνά υποχρεώνεστε να έχετε τμήματα των 27 μαθητών σε εργαστήρια με 10 έως 12 υπολογιστές; Τι κάνετε σε τέτοιες περιπτώσεις; Δουλεύετε με 3 μαθητές ανα υπολογιστή; Κατά πόσο είναι λειτουργικό ένα τέτοιο σχήμα σε ασκήσεις εργαστηρίου;\n« Τελευταία τροποποίηση: 30 Μάι 2018, 01:58:32 μμ από ilias_s »\nΔημιουργία σελίδας σε 0.136 δευτερόλεπτα. 25 ερωτήματα. Μετρητής επισκέψεων:


Οι Ιατρικές Υπηρεσίες συστήνουν αποφυγή της συχνής έκθεσης στον ήλιο όπως και της άσκοπης διακίνησης και βαριάς σωματικής άσκησης και προτρέπει όπως προτιμώνται σκιερά και δροσερά μέρη και όχι χώροι όπου επικρατεί συνωστισμός.\nΕλαφρό ντύσιμο με χαλαρά ανοιχτόχρωμα ρούχα και χρήση καπέλου και γυαλιών ηλίου, αν χρειαστεί η έκθεση στον ήλιο είναι ανάμεσα στα μέτρα για πρόληψη των ανεπιθύμητων επιδράσεων λόγω καύσωνα ως επίσης και η «αποφυγή οινοπνευματωδών ποτών, καφέδων και βαριών τροφών, όπως λιπαρά, σοκολάτες και καρυκεύματα». Προτίμηση συστήνεται σε ελαφρές τροφές, λαχανικά και χυμούς καθώς και η λήψη αρκετής ποσότητας νερού.\nΧρήση συστημάτων κλιματισμού για δημιουργία ρεύματος αέρα ειδικά κατά τις ζεστότερες ώρες της μέρας είναι ένα από τα μέτρα ενώ κατά τη διάρκεια της νύκτας καλό είναι τα παράθυρα να μένουν ανοικτά.\nΠολλά και χλιαρά ντους κατά τη διάρκεια της ημέρας προτείνονται από τις Ιατρικές Υπηρεσίες ενώ ιδιαίτερη προσοχή πρέπει να δίνεται στις ευπαθείς ομάδες πληθυσμού όπως βρέφη, ηλικιωμένους και εγκυμονούσες.\nΑν υπάρχει νεογέννητο στο σπίτι, συνίσταται να είναι ντυμένο ελαφρά και να ζητούνται οδηγίες από τον παιδίατρο σχετικά με τη λήψη υγρών.\nΣυστήνεται να αποφεύγεται όσο είναι δυνατό η χρήση φούρνου και κουζίνας για να μην αυξηθεί περισσότερο η θερμοκρασία του σπιτιού.\nΤο κοινό καλείται να μην αφήνει ποτέ σε κλειστό αυτοκίνητο νήπια, ηλικιωμένους, κατοικίδια.


Μπαράζ αδειών για αποθήκευση ενέργειας - 780 MW σε 10 μέρες - Ποιες εταιρείες σχεδιάζουν τις μονάδες - Ypodomes.com\nΠληθαίνει το ενδιαφέρον και παράλληλα τα σχέδια για έργα που αφορούν αποθήκευση ενέργειας. Η ενεργειακή στροφή που επιχειρείται σε πανευρωπαϊκό επίπεδο επιβάλλει πολλές εναλλακτικές που θα αποδίδουν ενέργεια στο σύστημα. Αιολικά, φωτοβολταϊκά και υδροηλεκτρικοί σταθμοί θα είναι οι νέες μονάδες που προβλέπεται να αντικαταστήσουν τις ρυπογόνες.\nΩστόσο ιδιαίτερα σημαντικές κρίνονται και οι μονάδες που θα έχουν τη δυνατότητα να αποθηκεύουν ενέργεια και να την διοχετεύουν στο σύστημα όταν κριθεί αναγκαίο.\nΠροφανώς αυτή η ανάγκη έχει γίνει αντιληπτή τόσο από τις κρατικές αρχές όσο και από τους επενδυτές, οι οποίοι διακρίνουν επιχειρηματικές ευκαιρίες πίσω από τέτοια έργα. Γι αυτό κινούνται δυναμικά ούτως ώστε να αναπτύξουν μονάδες με δυνατότητα αποθήκευσης ενέργειας.\nΤο γεγονός επιβεβαιώνεται από τις άδειες παραγωγού ηλεκτρικής ενέργειας που βεβαίωσε η ΡΑΕ, μόλις τις πρώτες δύο εβδομάδες του νέου έτους.\nΗ Αρχή , σε λιγότερο από 14 ημέρες, χορήγησε 14 άδειες παραγωγής ηλεκτρικής ενέργειας με συσσωρευτές , συνολικής ισχύος 780 MW.\nΤρεις άδειες (50-50-150) συνολικής ισχύος 250 MW, και διάρκειας 35 έτη έκαστη, εξασφάλισε η εταιρεία “Ηλιόθεμα Ενεργειακή Μονοπρόσωπη Ανώνυμη Εταιρεία. Το σχέδιο της εταιρείας προβλέπει τρεις εγκαταστάσεις . Οι δύο στην Περιφέρεια Θεσσαλίας στους δήμους Τυρνάβου και Τεμπών και η τρίτη στην Περιφέρεια Πελοποννήσου, στο δήμο Τρίπολης\nΆδεια για μονάδα αποθήκευσης ηλεκτρικής ενέργειας αποτελούμενη από Συσσωρευτές Αποθήκευσης, ισχύος 100MW, εξασφάλισε και η SPV STORAGE Ι.Κ.Ε. Η εταιρεία στοχεύει στην κατασκευή μονάδας στην περιοχή «Ψηλή», του Δήμου Μαλεβιζίου στην Περιφερειακή Ενότητα Ηρακλείου .\nΕπιπλέον πέντε άδειες (50-50-50-50-50) συνολικής ισχύος 250 MW και διάρκειας 35 ετών η κάθε μια, βεβαιώθηκαν στην εταιρεία “Βολτάλια Ελλάδος Ανώνυμος Εταιρεία Ανανεώσιμων Πηγών Ενέργειας”. Το επενδυτικό πλάνο της εταιρείας προβλέπει δημιουργία μονάδων αποθήκευσης ηλεκτρικής ενέργειας αποτελούμενες από Συσσωρευτές Αποθήκευσης. Οι μονάδες θα κατασκευαστούν σε θέσεις των δήμων Δομοκού , Κιλελέρ, Ξηρομέρου και του δήμου Τρίπολης.\nΔύο επιπλέον άδειες (49-49) με διάρκεια 35 έτη, βεβαιώθηκαν στην NEW NE SOLAR DEVELOPMENTS SIX 6 ΜΟΝΟΠΡΟΣΩΠΗ Α.Ε. Η εταιρεία σχεδιάζει τη δημιουργία μιας μονάδας στην Περιφέρεια Στερεάς Ελλάδας και στο δήμο Ορχομενού. Η δεύτερη άδεια προβλέπει κατασκευή μονάδας στην Περιφέρεια Δυτικής Ελλάδας , στο Δήμο Ανδραβίδας – Κυλλήνης.\nΆδεια για Μονάδα αποθήκευσης ηλεκτρικής ενέργειας αποτελούμενη από Συσσωρευτές Αποθήκευσης ισχύος 50 MW βεβαιώθηκε στην DAMCO ENERGY A.E. Το πλάνο της εταιρείας αναφέρει κατασκευή μονάδας στη Θέση «Μιρτέζα», του Δήμου Αλιαρτού-Θεσπιέων, στην Περιφέρεια Στερεάς Ελλάδας.\nΤο παζλ των αδειών ολοκληρώνεται με τις δύο μικρότερες όσον αφορά την απόδοση ισχύος.\nΗ μια βεβαιώθηκε στην “Κασσάνδρα ΑΠΕ Ε.Ε.” Η εταιρεία σκοπεύει να κατασκευάσει Μονάδα αποθήκευσης ηλεκτρικής ενέργειας αποτελούμενη από Συσσωρευτές Αποθήκευσης ισχύος 24 MW. Η εγκατάσταση της μονάδας θα γίνει στη θέση «Ματσαγγώνι», του Δήμου Κασσάνδρας, στην Περιφέρεια Κεντρικής Μακεδονίας.\nΗ τελευταία άδεια χορηγήθηκε στην «Ι.ΦΟΥΝΤΑΣ ΚΑΙ ΣΙΑ Ι.Κ.Ε . Το πλάνο της εταιρείας προβλέπει δημιουργία μονάδας ισχύος 8 MW. Σύμφωνα με το σχέδιο η εγκατάσταση θα βρίσκεται στη θέση «Πουρναράκι», του Δήμου Δωρίδας , στην Περιφέρεια Στερεάς Ελλάδας.\nΣχετικά Άρθρα:DAMCO ENERGY A.EFeaturedNEW NE SOLAR DEVELOPMENTS SIX 6SPV STORAGE Ι.Κ.ΕΑνανεώσιμες Πηγές ΕνέργειαςΑποθήκευση ΕνέργειαςΕνέργειαΠεριφέρεια Κεντρικής ΜακεδονίαςΠεριφέρεια Στερεάς ΕλλάδαςΡΑΕ


Η ΒΥΘΙΣΗ ΤΟΥ ΠΛΟΙΟΥ RMS LUSITANIA – EOE Lab\nΗ ΒΥΘΙΣΗ ΤΟΥ ΠΛΟΙΟΥ RMS LUSITANIA\nΑναρτήθηκε από τον/την eoellaslabteam στις 26/08/2019 13/10/2020\nΣτις 22 Απριλίου εν έτη 1915, δημοσιεύεται το παρακάτω «προειδοποιητήριο» από την Αυτοκρατορική Κυβέρνηση της Γερμανίας και των συμμαχικών χωρών της, έναντι της Μεγάλης Βρετανίας και των δικών της συμμαχικών χωρών.\nΣτους ταξιδιώτες που προτίθενται να επιβιβαστούν στο θαλάσσιο Ατλαντικό ταξίδι, υπενθυμίζεται ότι επικρατεί κατάσταση πολέμου μεταξύ της Γερμανίας και των συμμάχων της έναντι της Μεγάλης Βρετανίας και των συμμάχων της. Αυτό το πολεμικό πεδίο, εμπεριέχει τα ύδατα που ρέουν στα γειτονικά νησιά της Μεγάλης Βρετανίας. Σύμφωνα με την επίσημη ανακοίνωση που δόθηκε από την Αυτοκρατορική Κυβέρνηση της Γερμανίας, σκάφη, τα οποία φέρουν σημαίες της Μεγάλης Βρετανίας ή των συμμαχικών της χωρών, υπόκεινται σε καταστροφή σε αυτά τα ύδατα και οι ταξιδιώτες που ταξιδεύουν στην πολεμική ζώνη σε πλοία της Μεγάλης Βρετανίας ή των συμμαχικών χωρών της, το πράττουν με δική τους ευθύνη”.\nΔεκαπέντε μέρες αργότερα, το Βρετανικό υπερωκεάνιο “RMS LUSITANIA” βυθίστηκε από γερμανικό υποβρύχιο. Η κατασκευή του πλοίου άρχισε από το 1903 και το 1907 έκανε το παρθενικό του ταξίδι από το Λίβερπουλ στη Νέα Υόρκη.\nΉταν εκτοπισμένο με 32.000 τόνους και ανέπτυσσε ταχύτητα ίση με 26 κόμβους. Λίγο καιρό πριν από τον Μεγάλο Πόλεμο, το πλοίο είχε υποστεί κάποιες αλλαγές στο ναυπηγείο του Λίβερπουλ, εν όψη του πολέμου.\nΣε κάθε έντυπο, αμερικανικό τύπο εκείνης της εποχής, όπου αναφερόταν η αναχώρηση του πλοίου Lusitania, ήταν συνημμένη και η παραπάνω ανακοίνωση της Γερμανικής Πρεσβείας, ώστε να ενημερωθεί ο κόσμος πως το πλοίο αποτελεί πιθανό κίνδυνο και στόχο.\nΤην 1η Μαΐου του 1915 το πλοίο θα έκανε ένα από τα συνήθη ταξίδια του με αφετηρία τη Νέα Υόρκη και προορισμό την πόλη Λίβερπουλ της Μεγάλης Βρετανίας. Ο αριθμός των επιβατών έφτανε τους 1.959 συνυπολογιζόμενου του πληρώματος του πλοίου.\nΚαθώς λοιπόν το πλοίο, κατευθυνόταν προς τις Ιρλανδικές ακτές, δέχτηκε επίθεση από γερμανικό υποβρύχιο τύπου U-20. Στα πλευρά, το Lusitania, χτυπήθηκε από τορπίλη ενώ μετά την πρώτη έκρηξη, μια δεύτερη είχε ως απόρροια τον τεμαχισμό του πλοίου σε δύο κομμάτια. Το υπερ-πολυτελές πλοίο, χρειάστηκε λιγότερο από είκοσι λεπτά για την ολοκληρωτική βύθισή του.\nΟι νεκροί, έφτασαν τους 1.198 ανθρώπους. Ανάμεσά τους 114 Αμερικάνοι, που έμελλε ν’ αλλάξουν την τροπή στην ιστορία του πολέμου.\nΗ εξολόθρευση του πλοίου RMS Lusitania, καθώς και ο χαμός τόσων αθώων ψυχών, στάθηκε αφορμή στην συμμετοχή των Η.Π.Α στον Πόλεμο στο πλευρό της ΑΝΤΑΝΤ, και στην μεταστροφή της μέχρι τότε πολιτικής ουδετερότητας που είχαν επιλέξει να κρατήσουν. Συγκεκριμένα ο τότε πρόεδρος Γουόντροου Γούιλσον, φανερά θυμωμένες από τις δολοφονικές ενέργειες των Γερμανών στον άμαχο και αθώο πληθυσμό, δήλωσε:\n«Εξ ονόματος της ανθρωπότητας και του Διεθνούς Δικαίου, οι Ηνωμένες Πολιτείες ζητούν εγγύηση ότι αυτό το δικαίωμα (των ουδετέρων να ταξιδεύουν σε ουδέτερα ή σε πολεμικά ύδατα) θα είναι σεβαστό και ότι δε θα υπάρξει επανάληψη παρόμοιου επεισοδίου σε σκάφη που μεταφέρουν αμάχους».\nΤότε οι Γερμανοί επέμεναν πως το πλοίο μετέφερε πυρομαχικά προορισμένα για τη Μεγάλη Βρετανία και πως οι ταξιδιώτες των ουδετέρων χωρών είχαν προειδοποιηθεί από τους ίδιους να μη ταξιδέψουν. Οι Άγγλοι, αρνήθηκαν αυτήν την κατηγορία και δέχτηκαν μονάχα την εκδοχή πως στο πλοίο υπήρχαν μονάχα κάλυκες και βλήματα δίχως μόνωση.\nΚάποια χρόνια αργότερα ωστόσο, αποκαλύφθηκε πως το πλοίο Lusitania -δίχως να το γνωρίζουν οι επιβάτες- μετέφερε όντως και πολεμικό υλικό, το οποίο αποτελούνταν από φύσιγγες και οβίδες, που έφταναν κατά προσέγγιση τους 173 τόνους στο σύνολο.\nΑυτό που δεν αποκαλύφθηκε ποτέ, είναι η αιτία η οποία οδήγησε σε δεύτερη έκρηξη με διαφορά δεκαπέντε δευτερολέπτων. O Schwieger, ήταν ο υπεύθυνος του ναυαγίου, καθώς είχε στην κατοχή του τρία διαφορετικά υποβρύχια, ένα εκ των οποίων προκάλεσε και τη βύθιση του Lousitania. Στο ημερολόγιο λοιπόν του Schwieger καθώς και στους λογαριασμούς του πληρώματος του U-boat, γίνεται φανερό πως έριξε μονάχα μία τορπίλη.\nΣυγκεκριμένα στο πολεμικό του ημερολόγιο, ο Schwieger, έγραψε παρακολουθώντας το αποτέλεσμα που προκάλεσαν οι πράξεις του: «Πολλοί άνθρωποι πρέπει να έχουν χάσει το κεφάλι τους. Πολλές βάρκες φορτωμένες με ανθρώπους έσπευσαν προς τα κάτω, χτύπησαν πρώτα το τόξο ή την πρύμνη του νερού και γεμίζουν αμέσως. ”\nΗ δεύτερη έκρηξη, πιθανολογείται πως προέκυψε από τα πολεμικά εφόδια που μετέφερε το πλοίο για τον Βρετανικό στρατό, τα οποία πυροδοτήθηκαν από την επίδραση του τορπιλισμού. Δεν αποκλείεται ωστόσο, όλες αυτές οι αθώες, ανθρώπινες ζωές να χάθηκαν εξαιτίας μιας αντίδρασης έναντι του Schwieger, αφού έχει γίνει λόγος και για ένα ακόμη μη αναγνωρισμένο υποβρύχιο που πυροβόλησε με μία δεύτερη τορπίλη και δόθηκε η εξήγηση πως επρόκειτο για αντιπαράθεση του υπευθύνου της τραγωδίας αυτής.\nΜια διαφορετική ερμηνεία δίνει στη δεύτερη έκρηξη ο Robert Ballard, ο άνθρωπος ο οποίος ανακάλυψε το ναυάγιο του Τιτανικού το 1985. Στο βιβλίο του με τίτλο “ Lost Liners”, εξηγεί πως η τορπίλη παραβίασε τις δεξαμενές καυσίμων του πλοίου, με αποτέλεσμα να ρίξει αρκετή σκόνη άνθρακα για να πυροδοτήσει την έκρηξη. Η βύθιση του πλοίου στον πυθμένα της θάλασσας, δεν επιτρέπει σε κανέναν ναυτικό αρχαιολόγο που ασχολείται με την περίπτωση, να μάθει τα πολυετή πια μυστικά του.\nΑρκετές από τις μαρτυρίες των επιζώντων, ομολογούν πως το πλοίο λίγο πριν τις εκρήξεις, έπλεε με πολύ χαμηλότερη ταχύτητα από αυτή των δυνατοτήτων του, καθώς η ομίχλη ταλάνιζε το έργο του. Ειπώθηκε, επίσης, πως ήταν εν ενεργεία μονάχα οι τρεις από τους τέσσερις λέβητές του, που αποσκοπούσε στην εξοικονόμηση του κάρβουνου καθώς και χώρου για εμπορεύματα, από τη στιγμή που δεν θα φυλάσσονταν κάρβουνα σ’ αυτόν το χώρο.\nΈγινε γνωστό πως στο πλοίο επέβαιναν εκτός από ξένοι, και έξι Έλληνες υπήκοοι, εκ των οποίων κατάφερε να επιβιώσει μονάχα ένας. Ανάμεσά τους ο μεγαλέμπορος χαλιών Μιχάλης Παπαδόπουλος, 43 ετών, και ο φίλος του Λεωνίδας Μπίτσης, 33 ετών, οι οποίοι δεν κατάφεραν να επιβιώσουν, σε αντίθεση με την Ιταλίδα γυναίκα του Παπαδόπουλου. Στο πλοίο επιβιβάζονταν επίσης ο Μαρίνος Ανδρεάτος, ετών 39, ο Θεόδωρος Διαμαντής, ετών 41, και ο Τζορτζ Καράσιτος, ετών 38, ο οποίος ήταν ο μόνος που επέζησε.\nΗ κατάληξη του ναυαγίου ήταν η εξής, στις 31 Ιανουαρίου του 1917, η Γερμανία αποφασισμένη να κατακτήσει και να κερδίσει τον Πόλεμο, ανακοίνωσε άσεμνα και θρασύτατα πως θα συνέχιζε τον ατελείωτο πόλεμο στα ύδατα της ζώνης του πολέμου.\nRMS LUSITANIAΑμερικάνοιβύθιση πλοίουΓερμανοίΙστορίαΚλεοπάτρα Καρδόλαμα\nΠροηγούμενο άρθρο ΟΙ ΜΗΧΑΝΕΣ ΒΑΣΑΝΙΣΤΗΡΙΩΝ ΤΟΥ ΜΕΣΑΙΩΝΑ\nΕπόμενο άρθρο ΤΟ ΚΥΠΡΙΑΚΟ ΖΗΤΗΜΑ, Η ΕΠΙΛΥΣΗ ΤΟΥ ΚΑΙ ΤΟ ΠΑΡΑΣΚΗΝΙΟ ΠΙΕΣΕΩΝ


Όχι μεταμόρφωση, μάλλον μετάλλαξη | clickatlife\nΌχι μεταμόρφωση, μάλλον μετάλλαξη\nΝαι, το μακιγιάζ κάνει θαύματα και αυτό το 'χουμε ξαναπεί. Αλλά αν και ο ηθοποιός δεν έχει την κατάλληλη έκφραση, δε δείχνει…η μάσκα.\nΚάθεσαι βλέπεις ταινία και υπάρχει εκείνος ο χαρακτήρας – μεταμφιεσμένος πάντα- που κάτι σου θυμίζει. Είσαι σίγουρος ότι ξέρεις ποιος είναι. Είσαι ακόμη πιο σίγουρος ότι είναι διάσημος. Αλλά σε καμία περίπτωση δε μπορείς να συνδυάσεις τον ρόλο με το όνομά του. Ήρθε η ώρα να το κάνουμε λοιπόν.\nΟ Tim Curry σίγουρα δε θυμίζει σε τίποτα τον ανατριχιαστικό κλόουν Pennywise, που υποδύθηκε στην τηλεοπτική παραγωγή «Το Αυτό». Και πώς θα πορούσε άλλωστε αφού το σενάριο ήταν του Stephen King.\nΟ Gary Oldman είναι από την κάστα εκείνη των ηθοποιών που αποτελούν εγγύηση. Έτσι και στο «Hannibal» του 2001 δίπλα στους επίσης εκπληκτικούς Anthony Hopkins και Julianne Moore, παρουσιάστηκε αγνώριστος, ως Mason Verger.\nΟ Kelsey Grammer πάλι δε μας είχε συνηθίσει σε ταινίες δράσεις και περιπέτειες αλλά ως Dr. Henry 'Hank' McCoy / Beast έπεισε στο X-Men: The Last Stand.\nΟ James McAvoy στην ταινία «Το Χρονικό της Νάρνια: Το λιοντάρι, η μάγισσα και η ντουλάπα» εξηγεί ακριβώς αυτό που ανέφερα στην εισαγωγή. Κάτι σου θυμίζει, ξέρεις ότι τον... ξέρεις αλλά αν δε δεις τους τίτλους τέλους δε μπορείς να φανταστείς ότι είναι αυτός.\nΗ ευγενική φυσιογνωμία του Nick Stahl σίγουρα δε θυμίζει σε τίποτα τον Roark Jr. γνωστό και ως «Κίτρινο Μπάσταρδο» του Sin City του 2005.\nΗ Maiwenn ως πρώην σύζυγος του Luc Besson υποστήριξε τον σύζυγό της σε πολλές ταινίες του, μεταξύ των οποίων στα υπέροχα «Λεόν» και «Το Πέμπτο Στοιχείο». Στη δεύτερη αυτή ταινία μάλιστα, δε θα μπορούσε κανείς να μαντέψει ότι αυτή κρύβεται πίσω από την περσόνα της Diva Plavalaguna.\nΚαι η περίπτωση του Ralph Fiennes ως Lord Voldemort στο Χάρι Πότερ έχει αρκετό ενδιαφέρον από έναν ηθοποιό που έχει διαπρέψει ως «Άγγλος Ασθενής».\nΗ πιο ενδιαφέρουσα περίπτωση όμως είναι αυτή του Doug Jones, ο οποίος κρύβεται πίσω από πάρα πολλούς περίεργους χαρακτήρες. Στην ταινία «Hellboy II: The Golden Army» του Guillermo del Toro υποδύθηκε 3 διαφορετικούς ήρωες: Abe Sapien, Chamberlain και Angel of Death. Στο «Λαβύρινθο του Πάνα», πάλι του Guillermo del Toro εννοείται, τον είδαμε και ως Fauno και ως Pale Man.\nΕνώ στο «Fantastic Four: Rise of the Silver Surfer» εμφανίστηκε -πώς αλλιώς; - ως Silver Surfer. Λεπτομέρεια: η φωνή ωστόσο που ακούγεται ανήκει στον Laurence Fishburne.


Equipment Κωδικοί κουπονιού & έκπτωσης Ιανουάριος 2022\nEquipment Κωδικοί κουπονιών & Εκπτώσεις Ιανουάριος 2022\nΕνεργοί Equipment Κωδικοί προσφοράς, έκπτωσης και κουπονιών για Ιανουάριος 2022\nΈως 60% έκπτωση στυλ πώλησης Equipment:\nΑγοράστε τώρα και αποκτήστε έως και 60% έκπτωση σε στυλ πώλησης στο Equipment.\nΕγγραφείτε στο Newsletter για προσφορές και προσφορές Equipment:\nEquipment Επίσημος ιστότοπος\nΠώς μπορώ να χρησιμοποιήσω τον κωδικό Equipment κουπονιού μου;\nΕπιλέξτε τον παραπάνω κωδικό κουπονιού που θέλετε να χρησιμοποιήσετε. Για παράδειγμα, αν αναζητάτε 10% έκπτωση στις παραγγελίες Equipment τότε βρείτε τον κωδικό κουπονιού από την ιστοσελίδα μας και κάντε κλικ στο Λήψη κουπονιού για να αποκαλύψετε τον κωδικό.\nΑντιγράψτε τον κωδικό κουπονιού που εμφανίζεται σε εσάς. Χρειάζεστε αυτόν τον κωδικό και προσθέστε τον στο καλάθι αγορών του Equipment για να αφαιρέσετε μέρος του κόστους της συνολικής παραγγελίας σας και να πάρετε την έκπτωση.\nΒρείτε τα στοιχεία που θέλετε να αγοράσετε Equipment και απλά προσθέστε τα στο καλάθι αγορών σας. Μόλις τελειώσετε την περιήγηση και είστε έτοιμοι να αγοράσετε, προχωρήστε στο Βήμα 4 για την ανάκτηση της έκπτωσης σας.\nΒήμα 4: Εισάγετε τον κωδικό στο Equipment ταμείο\nΤώρα που έχετε αντιγράψει τον κωδικό κουπονιού, απλά επικολλήστε το στο κουτί στην Equipment ιστοσελίδα που λέει έκπτωση, promo, κουπόνι ή κωδικό προσφοράς στο ταμείο.\nEquipment Συμβουλές εξοικονόμησης χρημάτων\nΕδώ είναι μερικές μεγάλες συμβουλές και κόλπα για επιπλέον εξοικονόμηση στο Equipment:\nΠάντα να επισκέπτεστε και να ελέγχετε LoveCoupons.gr για τους πιο πρόσφατους κωδικούς κουπονιών εξοικονόμησης χρημάτων και προσφορές Equipment πριν ολοκληρώσετε την αγορά σας.\nΕγγραφείτε στο Equipment newsletter για να λάβετε τις καλύτερες προσφορές, προσφορές εξοικονόμησης χρημάτων και αποκλειστικές προσφορές που αποστέλλονται απευθείας στα εισερχόμενά σας.\nΒεβαιωθείτε ότι έχετε ελέγξει τις προσφορές πώλησης και έκπτωση στην Equipment ιστοσελίδα για τις τελευταίες προσφορές και προσφορές με έκπτωση.\nΑκολουθήστε Equipment τα μέσα κοινωνικής δικτύωσης για να μείνετε ενημερωμένοι με τις νέες αφίξεις και τις προσφορές τους.\nΕγγραφείτε στο LoveCoupons.gr newsletter για τα τελευταία εβδομαδιαία κουπόνια μας για μάρκες όπως Equipment και πολλά άλλα.\nΠώς μπορώ να αποκτήσω κωδικό κουπονιού Equipment;\nΗ ομάδα μας εδώ στο LoveCoupons.gr περνούν ώρες κάθε μέρα ψάχνοντας για τους καλύτερους κωδικούς Equipment κουπονιών. Αυτό σημαίνει ότι αν υπάρχει διαθέσιμος κωδικός Equipment κουπονιού, υπάρχει μεγάλη πιθανότητα η LoveCoupons.gr ομάδα να προσπαθήσει να το καταχωρήσει εδώ για να το χρησιμοποιήσετε. Δείτε τη λίστα με τις προσφορές μας παραπάνω για τους καλύτερους κωδικούς Equipment κουπονιών που έχουμε βρει.\nΠώς μπορώ να εξαργυρώσω τον κωδικό Equipment έκπτωσης;\nΣαρώστε τη λίστα με τους κωδικούς κουπονιών και κάντε κλικ στο κουμπί «Λήψη κωδικού». Ένας κωδικός θα εμφανιστεί στην οθόνη σας και ο Equipment ιστότοπος θα ανοίξει σε μια νέα καρτέλα. Εισάγετε τον κωδικό κουπονιού στο Equipment ταμείο και η έκπτωσή σας θα εφαρμοστεί αυτόματα.\nΠώς μπορώ να χρησιμοποιήσω έναν κωδικό κουπονιού στο Equipment;\nΗ LoveCoupons.gr ομάδα ξοδεύει πολύ χρόνο συλλέγοντας τους καλύτερους και πιο πρόσφατους κωδικούς Equipment κουπονιών. Η ομάδα προσπαθεί επίσης να απαριθμήσει τον τρόπο χρήσης κωδικών Equipment κουπονιών. Διαβάστε το περιεχόμενο που γράφει η ομάδα μας για περισσότερες λεπτομέρειες.\nΠόσο συχνά Equipment δημοσιοποιούνται κωδικοί προώθησης;\nΣας ευχαριστούμε για LoveCoupons.gr την επίσκεψη στο κυνήγι σας για Equipment κουπόνια και κουπόνια κωδικούς και άλλες προσφορές εξοικονόμησης χρημάτων. Ελπίζουμε ότι ένα από τα 2 Equipment κουπόνια και τις προσφορές μας για Ιανουάριος 2022 να σας βοηθήσει να εξοικονομήσετε χρήματα για την επόμενη αγορά σας. Όταν επισκέπτεστε μπορείτε να LoveCoupons.gr είστε σίγουροι ότι η ομάδα μας έχει ψάξει ψηλά και χαμηλά για να βρει όλες τις διαθέσιμες Equipment προσφορές. Αυτό περιλαμβάνει τον έλεγχο των Equipment κοινωνικών λογαριασμών όπως το Facebook, το Twitter και το Instagram, την επίσκεψη σε ιστολόγια και φόρουμ που σχετίζονται με Equipment, και ακόμη και τον έλεγχο άλλων κορυφαίων ιστότοπων κουπονιών για τα τελευταία Equipment κωδικούς κουπονιών.\nΌταν ψωνίζετε online Equipment, είναι καλή ιδέα να μας επισκέπτεστε πάντα εδώ LoveCoupons.gr πριν ολοκληρώσετε την παραγγελία σας. Η LoveCoupons.gr ομάδα σώζει χιλιάδες λίρες κάθε μήνα, πολλοί από τους οποίους δεν ήξεραν ότι οι κωδικοί Equipment έκπτωσης ήταν διαθέσιμοι μέχρι την επίσκεψη στο site μας. Τώρα που ξέρετε πόσο εύκολο είναι να αποθηκεύσετε σε Equipment με κωδικούς προώθησης και κουπονιών μας, σελιδοδείκτη LoveCoupons.gr και πάντα να μας ελέγξετε έξω πριν από την ολοκλήρωση της παραγγελίας.\nΑν ψάχνετε για κάτι παραπάνω από κωδικούς Equipment κουπονιών, εδώ LoveCoupons.gr παρέχουμε κουπόνια και εκπτώσεις για χιλιάδες άλλες δημοφιλείς μάρκες και λιανοπωλητές. Ελέγξτε τα Equipment σχετικά καταστήματά μας ή επισκεφθείτε την αρχική σελίδα μας για να αναζητήσετε τη βάση δεδομένων χιλιάδων κωδικών κουπονιών.\nEquipment Πληροφορίες Αποστολής\nEquipment πλοία σε όλο τον κόσμο\nΣχετικά με Equipment\nEquipment καλεί μια αβίαστη γαλλική αίσθηση για να δημιουργήσει σύγχρονες αρχιτεκτονικές σιλουέτες εμποτισμένη με διαχρονικές γραμμές και μινιμαλιστικά στυλ.\nEquipment στυλ έχουν δει σε μερικά από τα μεγαλύτερα αστέρια στο Χόλιγουντ.\nΕδώ στο site, μας αρέσει να σας γλυτώνουμε χρήματα όπου μπορούμε. Γι’ αυτό ψάχνουμε και συλλέγουμε όλους τους πιο πρόσφατους κωδικούς κουπονιού εξοικονόμησης χρημάτων, κωδικούς προσφοράς, κωδικούς έκπτωσης και προσφορές για Equipment που μπορούμε να βρούμε.\nLoveCoupons.gr είναι εδώ για να σας βοηθήσει να τεντώσετε τα χρήματά σας λίγο περισσότερο. Έτσι, πριν πάτε στην ιστοσελίδα Equipment, ρίξτε μια καλή ματιά σε όλες τις προσφορές εξοικονόμησης χρημάτων μας για να δείτε τι μπορείτε να αποθηκεύσετε.\nEquipment Σύνδεσμοι μέσων κοινωνικής δικτύωσης\nΠροσφορές για Equipment ενημερώθηκαν για τελευταία φορά: 27 Δεκέμβριος 2021\nΚατηγορίες που σχετίζονται με Equipment\nΟι καλύτεροι κωδικοί κουπονιών Equipment, κωδικοί έκπτωσης, κωδικοί προσφοράς, Προσφορές & Προσφορές μπορείτε να βρείτε στο LoveCoupons.gr


Ιός WannaCry: Βγήκε ένα αντίδοτο! - ired.gr\nΙός WannaCry: Βγήκε ένα αντίδοτο!\nΠάνω από μια βδομάδα μετά την αρχή της επίθεσης του ransomware WannaCry, η προσπάθεια για την εκκαθάρισή του συνεχίζεται. Πρώτα τα καλά νέα: Ένα νέο εργαλείο είναι τώρα διαθέσιμο για την αποκρυπτογράφηση των αρχείων των PC με Windows ΧΡ (!) που έχουν μολυνθεί.\nΛέγεται WannaKey, δημιουργήθηκε από ένα Γάλλο αναλυτή και μπορεί να αποκρυπτογραφήσει τα αρχεία ενός υπολογιστή που κλειδώθηκε λόγω του ransomware, αλλά υπάρχει ένα «προβληματάκι»: μπορεί να λειτουργήσει μόνο αν το PC που μολύνθηκε δεν έχει κάνει επανεκκίνηση μετά τη μόλυνσή του.\nΚαι τώρα τα κακά νέα: Η ζημιά στα PC με Windows ΧΡ θα μπορούσε να έχει αποφευχθεί, αν είχε εγκατασταθεί ένα διορθωτικό αρχείο που η Microsoft είχε φτιάξει αλλά ποτέ δεν το κυκλοφόρησε. Ή αν όσοι έχουν PC με Windows ΧΡ είχαν καταλάβει ότι είναι καιρός να πάρουν νέο PC και νέο λειτουργικό και να βγουν από την εποχή των σπηλαίων.\nΗ αλήθεια και, για να πούμε και του στραβού το δίκιο, η Microsoft είχε σταματήσει πια την υποστήριξη των Windows ΧΡ εδώ και κάτι χρόνια και είχε προειδοποιήσει τους χρήστες του λειτουργικού να αναβαθμιστούν για τη δική τους ασφάλεια, αλλά ξέρετε τώρα πως είναι ο κόσμος. Φοβάται την αλλαγή και ειδικά σε κάτι που έχει συνηθίσει. Και βέβαια, η Microsoft κυκλοφόρησε το «μπάλωμα» λίγο μετά την επίθεση, αλλά ήταν πια αργά.\nΌμως, το θέμα είναι ότι γίνονται βήματα προς την κατεύθυνση της καταπολέμησης του ransomware που συνεχίζει να εξαπλώνεται σε όσα μηχανήματα δεν έχουν κάνει τις απαραίτητες ενημερώσεις ασφαλείας και εδώ που τα λέμε, το να μην κάνει κανείς ενημερώσεις ασφαλείας στο μηχάνημά του, είναι εγκληματικό στη σημερινή εποχή που όλοι είμαστε μόνιμα συνδεδεμένοι στο Internet.\nΤο κακό με τον πολύ κόσμο είναι ότι δεν καταλαβαίνει τη σημαντικότητα του θέματος και το ακόμη χειρότερο είναι ότι δεν μιλάμε για τον μπαμπά ή τον παππού μας, αλλά για επιχειρήσεις και οργανισμούς που δείχνουν αυτού του είδους την εγκληματική αμέλεια. Όπως τότε στη Γαλλία που ένα ολόκληρο αεροδρόμιο κλείδωσε και δεν δεχόταν προσγειώσεις, γιατί κράσαρε ένα μηχάνημα που δεχόταν μετεωρολογικά στοιχεία για τις πτήσεις και λειτουργούσε με ... Windows 3.1!\nΔείτε ακόμη: Τα Windows 3.1 θέτουν εκτός λειτουργίας αεροδρόμιο στη Γαλλία


Ένα από τα μεγαλύτερα ξενοδοχεία της Πελοποννήσου, σε έναν από τους πιο εκλεκτούς τόπους παραθερισμού της περιοχής, την Πετροθάλασσα Ερμιονίδος, που θα σας φιλοξενήσει άνετα κι απλά σε οικείο και ειδυλλιακό περιβάλλον. Χτισμένο ακριβώς πάνω στην ακρογιαλιά, μέσα σε απέραντο κήπο με πορτοκαλιές, μανταρινιές και λεμονιές και παρ' όλα αυτά μόλις 6 χιλιόμετρα από το κέντρο της Ερμιόνης, θα σας φέρει έντονα στην ατμόσφαιρα διακοπών σε μικρό χωριό.\nΤο τεράστιο συγκρότημα του Club Ermioni διαθέτει συνολικά 200 δωμάτια στο κεντρικό κτίριο και 150 μπανγκαλόου, όλα με μπαλκόνι ή αυλή αντίστοιχα, κλιματισμό, απευθείας τηλέφωνο, τηλεόραση, μουσική, WC και λουτρό ή ντους. Σε κάθε δωμάτιο περιλαμβάνονται 2 ή 3 κλίνες. Τόσο στα δωμάτια όσο και στα μπανγκαλόου υπάρχει η δυνατότητα προσθήκης τέταρτης κλίνης, ούτως ώστε να φιλοξενηθούν άνετα τετραμελείς οικογένειες.\nΤο ξενοδοχείο διαθέτει πισίνα με μπαρ και τέσσερις ιδιωτικές παραλίες, με δωρεάν ομπρέλες και ξαπλώστρες. Επίσης, υπάρχουν 4 γήπεδα τένις, μπάσκετ, βόλεϊ, μίνι γκολφ και ποδοσφαίρου. Μπορείτε ακόμα να ασχοληθείτε με τοξοβολία, πινγκ πονγκ, μπιλιάρδο, ηλεκτρονικά παιχνίδια, θαλάσσια σπορ.Οι μικροί φίλοι, 4-12 ετών, έχουν επίσης το πρόγραμμά τους στο mini club, καθημερινά 10:30 έως 19:30. Οι μεγαλύτεροι θα περάσουν τον ελεύθερο χρόνο τους στο εστιατόριο, στο υπαίθριο θέατρο με παραστάσεις και εκδηλώσεις, στην αίθουσα για χαρτιά, στο πιάνο μπαρ, στην αίθουσα τηλεόρασης ή στο σαλόνι.\nΕτικέτες: Kids Club, Ιδανικο για οικογένειες, Παραθαλάσσιο, Summer Early Bookings\nΚΟΣΤΟΣ ΚΑΤ΄ΑΤΟΜΟ ΜΕ ΤΟ ΔΙΚΟ ΣΑΣ ΜΕΣΟ, ΜΕ ΗΜΙΔΙΑΤΡΟΦΗ + ΚΡΑΣΙ\n5/6-1/7 & 3-24/9\n2/7-5/8 & 20/8-2/9\nΕπιβάρυνση για Πλήρη Διατροφή 5€ το άτομο την βραδιά & 3€ το παιδί που χρεώνεται


Στην μάχη του Φάιναλ Φορ της Ευρωλίγκα ο Ολυμπιακός – Aigaio365\nΤετάρτη 25 Νοέ. 2020 | 16:10\nAigaio365 > SPORTS > Στην μάχη του Φάιναλ Φορ της Ευρωλίγκα ο Ολυμπιακός\nΣτην μάχη του Φάιναλ Φορ της Ευρωλίγκα ο Ολυμπιακός\nΜαΐ 19, 2017, 12:48 ΠΜ\nΤην πρόκριση του στον μεθαυριανό τελικό του Φάιναλ Φορ της Ευρωλίγκα που φιλοξενείται στην Κωνσταντινούπολη, θα διεκδικήσει απόψε ο Ολυμπιακός (18:30, ΕΡΤ2 και Novasports 1).\nΟι «ερυθρόλευκοι» αντιμετωπίζουν στην «Σινάν Ερντέμ Ντομ» την ΤΣΣΚΑ Μόσχας του Δημήτρη Ιτούδη. Ο τεχνικός των Πειραιωτών, Γιάννης Σφαιρόπουλος, δήλωσε στην συνέντευξη Τύπου: «Αυτό το παιχνίδι θα είναι διαφορετικό από αυτό του 2015. Έχουμε νέες συνθήκες, η ΤΣΣΚΑ είναι Πρωταθλήτρια Ευρώπης και εμείς επιστρέφουμε έπειτα από έναν χρόνο απουσίας. Όποια ομάδα είναι πιο έτοιμη από την άλλη, θα το δείξει. Ο Ολυμπιακός θέλει το τρόπαιο και έχει προετοιμαστεί γι αυτό. Ψυχολογικά δε μπορούμε να κάνουμε κάτι διαφορετικό».\nΜε την σειρά του ο τεχνικός της «ομάδας του στρατού» τόνισε: «Ο ημιτελικός είναι τελικός για εμάς με όλη την ένταση που υπάρχει».\nΣτις 21:30 (ΕΡΤ2 και Novasports 1) θα αναμετρηθούν η Φενέρμπαχτσε και η Ρεάλ Μαδρίτης. Ο τεχνικός της Φενέρ, Ζέλικο Ομπράντοβιτς υποστήριξε: «Βρισκόμαστε για 3η σερί σεζόν στο Final-4, που είναι σπουδαία επιτυχία, η οποία ανήκει σε όλους, που δουλεύουν σκληρά. Πολλοί θεώρησαν ότι έπρεπε να είμαστε εδώ και αυτό δημιούργησε πίεση. Δε νομίζω ότι έχει διαφορά το γεγονός ότι παίζουμε στην Τουρκία. Πρέπει να παίξουμε ένα καλό παιχνίδι και να ικανοποιήσουμε τους οπαδούς μας».\nΟ κόουτς της Ρεάλ, Πάμπλο Λάσο ρωτήθηκε για την αρνητική προϊστορία που έχει η ομάδα του με αντίπαλο την τουρκική ομάδα τα τελευταία χρόνια (1 νίκη σε 6 αναμετρήσεις). Ο 49χρονος τεχνικός είπε: «Δεν σκέφτομαι τι έγινε στο παρελθόν. Μπορεί να έχω χάσει και 20 ματς από μία ομάδα, αλλά εγώ θα σκέφτομαι το επόμενο παιχνίδι που θα θέλω να κερδίσω».\nΟλυμπιακός, Ρεάλ Μαδρίτης, ΤΣΣΚΑ Μόσχας, Φενέρμπαχτσε\nΠροηγούμενο άρθρο Η προκήρυξη του 18ου Εργασιακού Πρωταθλήματος Βόλεϊ 2017\nΕπόμενο άρθροΑυτόφωρο και για αδικήματα σε βάρος του περιβάλλοντος


Χειρόγραφα κείμενα από το αρχείο του Παύλου. Τα κομμάτια αυτά επιλέχθηκαν είτε επειδή αποτελούν αυτοβιογραφικές μαρτυρίες, είτε επειδή καταγράφουν προβληματισμούς του Παύλου και είναι γραμμένα με τρόπο που υποδηλώνει ότι τις απευθύνει σε αναγνώστες.\nΣας γράφει ο μουσικός (συνθέτης, στιχουργός, τραγουδιστής) Παύλος Σιδηρόπουλος. Όποιος από τους αναγνώστες με ξέρει, με ξέρει γιατί ακούει ελληνικό ροκ.\nΜιλάω για το Σιδηρόπουλο που σέβεται το κοινό του, όποιο κι αν είναι. Για το Σιδηρόπουλο που δηλώνει ανένταχτος της Αριστεράς, που ψηφίζει ΚΚΕ και που στην ασφάλεια έχει φάκελο Αναρχικού και θεωρήθηκε ύποπτος ότι ανήκει στη 17 Νοέμβρη. Για το Σιδηρόπουλο που επί Χούντας σπούδασε 3 χρόνια Μαθηματικός στο Αριστ. Παν. Θεσ/νίκης, γνώστη της Αγγλικής γλώσσας, έχοντας σπουδάσει 1 χρόνο σολφέζ και 1 χρόνο αρμονία κι αντοίστιξη από το γνωστό στους μουσικούς κύκλους Αινιάν.\nΣυνεργάτης σαν τραγουδιστής και ηθοποιός του συνθέτη Γ. Μαρκόπουλου το 1974 και 1975, συνεργάτης του συνθέτη ηλεκτρονικής μουσικής Σ. Βασιλειάδη το 1976 και μέλος τότε του ΕΣΣΥΜ (ελλ. συνδ. συγχρ. μουσικής). Για το Σιδηρόπουλο τον Παύλο που 1977-78 συνεργάζεται με τη Σπυριδούλα (μουσ. συγκρότημα) και σαν ξεκίνημα της προσωπικής του καριέρας κυκλοφορεί το δίσκο "ΦΛΟΥ", αφού το 1971-72 με τον Π. Δεληγιαννίδη (Δάμων και Φιντίας) συμμετείχε στο θρυλικό πια δίσκο ΖΩΝΤΑΝΟΙ ΣΤΟ ΚΥΤΤΑΡΟ, με το τραγούδι ΑΠΟΓΟΗΤΕΥΣΗ που μετά γυρίστηκε σε μικρό δίσκο με το μουσ. συγκρότημα Μπουρμπούλια.\nΠρόταση του Παύλου στο υφυπουργείο Νέας Γενιάς, σχετική με τα κέντρα νεότητας


Πορεία φοιτητών του ΤΕΙ Δυτική Μακεδονίας στην Κοζάνη - Γεωπόνος Τ.Ε. ''Τεχνολόγος''\nHome ΑΤΕΙ ΔΥΤΙΚΗΣ ΜΑΚΕΔΟΝΙΑΣ ΕΙΔΗΣΕΙΣ ΕΚΠΑΙΔΕΥΣΗ ΕΠΙΛΟΓΕΣ ΚΑΤΑΡΓΗΣΗ ΤΕΙ Πορεία φοιτητών του ΤΕΙ Δυτική Μακεδονίας στην Κοζάνη\ntexnologosgeoponos.gr 11:00 π.μ. ΑΤΕΙ ΔΥΤΙΚΗΣ ΜΑΚΕΔΟΝΙΑΣ, ΕΙΔΗΣΕΙΣ, ΕΚΠΑΙΔΕΥΣΗ, ΕΠΙΛΟΓΕΣ, ΚΑΤΑΡΓΗΣΗ ΤΕΙ\nΜε πορεία στο κέντρο της Κοζάνης, φοιτητές του ΤΕΙ Δ. Μακεδονίας εξέφρασαν την διαφωνία τους για το Σχέδιο Νόμου που αφορά στην συγχώνευση του Πανεπιστημίου με το ΤΕΙ στην Δυτική Μακεδονία.\nΟι φοιτητές αφού έφτασαν στην κεντρική πλατεία ανάρτησαν πανό με τα αιτήματά τους στο Δημαρχείο Κοζάνης, ενώ ετοιμάζονται να παραδώσουν εγγράφως στον Υπουργό Παιδείας κ. Κώστα Γαβρόγλου, τα αιτήματα τους κατά την διάρκεια της επίσκεψής του στην Κοζάνη το ερχόμενο Σάββατο, εκφράζοντας την αγωνία τους.\nΟι φοιτητές εκφράζουν την αγωνία τους για τα επαγγελματικά τους δικαιώματα και το αβέβαιο όπως τονίζουν μέλλον με την ολοκλήρωση των σπουδών τους.\nΟι γενικές συνελεύσεις των επόμενων ημερών θα αποφασίσουν για τη συνέχεια των κινητοποιήσεων τους, ενώ η κατάληψη των γραμματειών και της Συγκλήτου του ΤΕΙ Δυτικής Μακεδονίας θα συνεχιστεί μέχρι και την ημέρα της επίσκεψης του κ. Γαβρόγλου.\nΠορεία φοιτητών του ΤΕΙ Δυτική Μακεδονίας στην Κοζάνη Reviewed by texnologosgeoponos.gr on 11:00 π.μ. Rating: 5\nΑΤΕΙ ΔΥΤΙΚΗΣ ΜΑΚΕΔΟΝΙΑΣ ΕΙΔΗΣΕΙΣ ΕΚΠΑΙΔΕΥΣΗ ΕΠΙΛΟΓΕΣ ΚΑΤΑΡΓΗΣΗ ΤΕΙ


Έλεγχος της ακοής κατά την ανάπτυξη του παιδιού\nΠιτζάμες Spiderman 12983\nΣυντάκτης andri 23/01/2018 0 Σχόλια\nΑπό πότε αρχίζουν να ακούνε τα παιδιά; Ισχύει ότι επεξεργάζονται ήχους πριν ακόμη γεννηθούν; Πώς ελέγχεται η ικανότητα ακοής στα νεογέννητα και πώς επηρεάζει η απώλεια ακοής την ανάπτυξη της ομιλίας ενός παιδιού; Απαντήσεις σε ερωτήματα για μία από τις πιο βασικές αισθήσεις του ανθρώπου, την ακοή, και πώς παρακολουθείται καθώς το παιδί μεγαλώνει.\nΥπάρχουν ενδείξεις πως ένα μωρό ακούει ακόμα και πριν γεννηθεί;\nΣειρά πειραμάτων έχουν δείξει ότι το έμβρυο έχει την δυνατότητα να επεξεργάζεται ήχους κατά τους τρεις τελευταίους μήνες κύησης. Μπορεί επίσης να διακρίνει τη διαφορά μεταξύ μουσικής, γλώσσας και άλλων ήχων. Η αναγνώριση της μητρικής φωνής διαμορφώνεται προγεννητικά, γι’ αυτό και μεταγεννητικά μπορεί το νεογέννητο να ξεχωρίσει τη φωνή της μητέρας του από τις άλλες γυναικείες φωνές. Μεταξύ μηδέν και τεσσάρων μηνών, τα νεογέννητα χαρακτηρίζονται «παγκόσμιοι γλωσσολόγοι»! Μπορούν δηλαδή να διακρίνουν καθένα από τους εκατόν πενήντα ήχους ομιλίας, που αποτελούν όλες τις ανθρώπινες γλώσσες. Αυτή η δυνατότητα χάνεται σταδιακά για να εξαφανιστεί στους δέκα πρώτους μήνες. Αργότερα το μυαλό εξειδικεύεται στην επεξεργασία της μητρικής γλώσσας.\nΠώς αξιολογούνται τα νεογέννητα;\nΤα νεογέννητα αξιολογούνται με τις «αντικειμενικές μεθόδους», αφού δεν είναι ακόμα έτοιμα να ανταποκριθούν από μόνα τους με τη χρήση παιχνιδιού ή με καταγραφή συστηματικής αλλαγής συμπεριφοράς, όπως περιγράφεται πιο πάνω. Ένα μωρό μπορεί να αξιολογηθεί με τη μέθοδο Ωτο-Ακουστικών Εκπομπών (ΩΑΕ) από τις πρώτες μόλις ώρες ζωής του. Καταγραφή της ακοής γίνεται μετά από παραγωγή συγκεκριμένου ήχου στο άνοιγμα του αυτιού.\nΑξιολόγηση Ωτο-Ακουστικών Εκπομπών σε ένα νεογέννητο γίνεται ενώ κοιμάται. Η αξιολόγηση είναι ανώδυνη και διαρκεί μόνο μερικά λεπτά.\nΕάν δεν γίνει καμία καταγραφή ακοής σε δύο καλές προσπάθειες εφαρμογής ΩΑΕ, τότε περνούμε σε μια πιο εξειδικευμένη μέτρηση που ονομάζεται Προκλητά Δυναμικά Εγκεφαλικού Στελέχους (ΠΔΕΣ). Ενώ οι ΩΑΕ αξιολογούν την κοχλιακή λειτουργία, τα ΠΔΕΣ καταγράφουν την ικανότητα ακοής σε συγκεκριμένες συχνότητες, εάν αυτή είναι φυσιολογική ή όχι, καθώς επίσης έχουν ένδειξη για το βαθμό και τη φύση της απώλειας, εάν φυσικά υπάρχει.\nΕκτός από τις μετρήσεις ΩΑΕ και ΠΔΕΣ υπάρχουν και άλλες ηλεκτρο-φυσιολογικές μέθοδοι διαθέσιμες για την αξιολόγηση ακοής. Οι αντικειμενικές αυτές μετρήσεις, καθώς και η παιχνιδοακουομετρία, χρησιμοποιούνται επίσης και σε άτομα με ειδικές ανάγκες. Οι πιο πάνω αξιολογήσεις είναι πολύ αποτελεσματικές και καθόλου οδυνηρές.\nΠώς γίνεται η αξιολόγηση ακοής στα παιδιά;\nΗ αξιολόγηση στα παιδιά γίνεται από Κλινικό Ακουολόγο με γνώσεις και εμπειρία στην παιδιατρική ακουολογία.\nΓια παιδιά ηλικίας πέντε περίπου χρονών, που μπορούν να συνεργαστούν με τον ειδικό, συστήνεται η αξιολόγηση με τονική ακουομετρία, ενώ για πιο μικρά παιδιά ηλικίας δυόμιση μέχρι τεσσάρων χρονών, η πιο κατάλληλη μέθοδος είναι αυτή της παιχνιδοακουομετρίας. Το παιδί εθίζεται να ανταποκριθεί στους διάφορους ήχους στους οποίους εκτίθεται, κάνοντας μια συγκεκριμένη κίνηση, όπως για παράδειγμα τοποθέτηση κύβων σε ένα κουτί, ή μικρών ανθρωπάκων σε μια βαρκούλα.\nΤα μωρά και τα μικρότερα παιδιά ηλικίας από οκτώ μηνών μέχρι δυόμιση χρονών, δεν είναι έτοιμα για παιχνιδοακουομετρία, και για το λόγο αυτό αξιολογούνται με τη μέθοδο της ακουομετρίας που κάνει χρήση οπτικοακουστικών μέσων. Η αξιολόγηση αρχίζει αφού το παιδί πρώτα μάθει να ανταποκρίνεται με στροφή του κεφαλιού προς το μέρος ενός ειδικού φώτο-παιχνιδιού στην παράγωγη ήχων.\nΜωρά ηλικίας έξι με οκτώ μηνών, που δεν έχουν ικανοποιητικό έλεγχο του κεφαλιού και δεν είναι ακόμα έτοιμα να κάθονται χωρίς στήριξη, αξιολογούνται διαφορετικά. Αυτό γίνεται με ακουομετρία, που έχει ως βάση την αλλαγή της συμπεριφοράς τους στην παραγωγή ήχων, όπως για παράδειγμα, αξιόπιστη και συστηματική ανταπόκριση με μεγάλο άνοιγμα των ματιών, με σιωπηλή παύση ή με χαμόγελο.\nΕίναι σημαντική η αξιολόγηση ακοής και σε μικρότερα παιδιά, που δεν έχουν μιλήσει ακόμη;\nΒεβαίως. Η ακοή παίζει καθοριστικό ρόλο στην ανάπτυξη της ομιλίας και της γλώσσας. Η έγκαιρη αξιολόγηση της ακοής και διάγνωση πιθανής απώλειας, είναι ιδιαίτερα σημαντική στην ηλικία των δύο με τριών χρονών. Μακροχρόνια περίοδος απώλειας ακοής, ίσως επηρεάσει ή καθυστερήσει την ανάπτυξη ομιλίας. Για παράδειγμα, μέρος της λέξης μπορεί να μην προφέρεται σωστά, επειδή το παιδί δεν έχει ακουστική πρόσβαση σε κάποιους ήχους.\nΠοια είναι τα συμπτώματα που πρέπει να προσέξει ένας γονέας για να αποφύγει τυχόν ανεπιθύμητα αποτελέσματα της απώλειας ακοής λόγω υγρού;\nΕίναι ευρέως αποδεκτό πως η συσσώρευση υγρού μπορεί να προκαλέσει προσωρινή απώλεια ακοής, που μπορεί με τη σειρά της να επηρεάσει τη συμπεριφορά και τη σχολική πρόοδο. Η συσσώρευση υγρού σχετίζεται μερικές φορές με μολύνσεις του μεσαίου αυτιού. Άλλες φορές μπορεί να περάσει απαρατήρητη, αφού το παιδί δεν παραπονιέται για πόνο ή δεν δείχνει άλλα συμπτώματα. Αλλαγή στη συμπεριφορά, κούραση, εκνευρισμός, έλλειψη συγκέντρωσης, προτίμηση να παίζει μοναχικά, ή να μην ανταποκρίνεται όταν του φωνάζουν, ίσως είναι ενδείξεις ακουστικής δυσκολίας. Αυτά τα συμπτώματα συχνά παρεξηγούνται σαν πείσμα, αγένεια και αταξία, με αποτέλεσμα πολλά παιδιά να αποκαλούνται «δύσκολα» ή να παρουσιάζουν μαθησιακές δυσκολίες.\nΤι κάνει ένας γονέας που ανησυχεί για την ακοή του παιδιού του;\nΣυστήνεται επίσκεψη σε Κλινικό Ακουολόγο με εμπειρία σε παιδιατρικές περιπτώσεις. Ωτοσκόπηση, ακουομετρία και τυμπανογραφία μαζί με ένα ολοκληρωμένο ιστορικό από τον γονέα, είναι τα βασικά μέσα που θα δείξουν εάν υπάρχει απώλεια ακοής. Εάν υπάρχει, για παράδειγμα, ένδειξη υγρού, γίνεται παραπομπή σε Ωτορινολαρυγγολόγο για ιατρική εξέταση και συζήτηση γύρω από το θέμα αντιμετώπισης.\nΕτικέτες: ακοή έλεγχος ήχοι απώλεια ακοής


Ομιλία του Πρέσβη Zou Xiaoli στο Σινο-Ελληνικό Σεμινάριο Ναυτιλίας\nΔρ. Licheng, Πρόεδρε της CCS,\nΚαλησπέρα σας! Θυμάμαι πως είχα προσκληθεί για να μιλήσω στο Σινο-Ελληνικό Σεμινάριο Ναυτιλίας για πρώτη φορά το 2014. Μέσα από αυτήν την πλατφόρμα και μέσω της Μεσογειακής Επιτροπής, γνώρισα πολλούς Έλληνες πλοιοκτήτες και επιχειρηματίες οι οποίοι με βοήθησαν πολύ στο έργο μου. Θα ήθελα εδώ σήμερα να εκφράσω τις εγκάρδιες ευχαριστίες μου στον Πρόεδρο Sun Licheng, στην CCS και στις ναυτιλιακές κοινότητες των δύο χωρών.\nΤα τελευταία δύο χρόνια έχει επιτευχθεί τεράστια πρόοδος στην θαλάσσια συνεργασία μεταξύ Κίνας και Ελλάδας. Κατά τη διάρκεια της επίσκεψής του Α.Ε. Πρωθυπουργού Li Keqiang στην Ελλάδα τον Ιούνιο του 2014 πραγματοποιήθηκε με επιτυχία το Φόρουμ Θαλάσσιας Συνεργασίας Κίνας-Ελλάδας. Το 2015, έτος Θαλάσσιας Συνεργασίας Κίνας-Ελλάδας, καρποφόρησαν σχεδόν 30 αποτελέσματα. Σήμερα, η θαλάσσια συνεργασία μεταξύ των δύο χωρών έχει προχωρήσει πέρα από του παραδοσιακούς τομείς της ναυπηγικής και ναυπηγοεπισκευής, στην κατασκευή λιμανιών, στον ναυτιλιακό εξοπλισμό, στη θαλάσσια τεχνολογία, στη θαλάσσια οικονομία, στο θαλάσσιο τουρισμό, στη θαλάσσια κουλτούρα, και αλλού. Με περισσότερα από 150 περίπτερα, ένα νέο ιστορικό υψηλό συμμετοχής σε διεθνή έκθεση ναυτιλίας, η Κίνα παρείχε για άλλη μια φορά τη μεγαλύτερη ξένη αντιπροσωπία στα «Ποσειδώνια 2016», οι πύλες των οποίων άνοιξαν εχθές. Η Ελλάδα έχει υπηρετήσει ως μια σημαντική γέφυρα θαλάσσιας συνεργασίας μεταξύ Κίνας και Ευρώπης αλλά και όλου του κόσμου. Η Θαλάσσια Συνεργασία έχει γίνει ένα φωτεινό παράδειγμα, το οποίο οδηγεί τη συνεργασία σε διαφόρους τομείς σε υψηλότερα επίπεδα.\nΗ Ελλάδα ανακοίνωσε την επίσκεψη του Πρωθυπουργού Αλέξη Τσίπρα στην Κίνα τον ερχόμενο Ιούλιο, στην χρονιά η οποία σηματοδοτεί την δεκάτη επέτειο της εγκαθίδρυσης της ολοκληρωμένης στρατηγικής συνεργασίας μεταξύ Κίνας και Ελλάδας. Αυτή η επίσκεψη θα είναι μεγάλης σημασίας. Οι ηγέτες των δύο χωρών θα συζητήσουν σχέδια διμερούς συνεργασίας για το μέλλον σε διαφόρους τομείς, γεγονός που θα εγκαινιάσει νέα επίπεδα στις σχέσεις Ελλάδας-Κίνας. Για την επίτευξη αυτού του στόχου, ζητείται η προσπάθεια και η συνεισφορά διαφόρων κοινοτήτων, διότι ο τελικός στόχος της ανάπτυξης των διμερών σχέσεων είναι το όφελος των λαών των δύο χωρών. Ως ο Κινέζος Πρέσβης στην Ελλάδα, θα ήθελα να εκμεταλλευτώ αυτή την ευκαιρία για να μοιραστώ μαζί σας κάποιες σκέψεις μου, αναφορικά με τη συνεργασία μας.\nΠρώτ’απ’όλα, η Κίνα και η Ελλάδα χρειάζεται να εμβαθύνουν την αμοιβαία κατανόηση και εμπιστοσύνη. Συχνά λέω στις κινέζικες αντιπροσωπίες που επισκέπτονται την Ελλάδα ότι η Ελλάδα, ενώ αντιμετωπίζει το πρόβλημα χρέους της καθώς και την προσφυγική κρίση της Μέσης Ανατολής, διαδραματίζει παράλληλα ένα σημαντικό ρόλο στη διατήρηση της σταθερότητας στη Μεσόγειο. Επίσης ο ρόλος της ως ναυτιλιακός και ενεργειακός κόμβος ισχυροποιείται με αυξητικές τάσεις. Επιπρόσθετα της πληθώρας ιστορικών, πολιτιστικών και τουριστικών πόρων, η Ελλάδα διαθέτει επίσης εκπληκτικούς επιστήμονες και καινοτόμες επιχειρήσεις και ερευνητικά ιδρύματα. Η Ελλάδα θα έχει έναν μοναδικό ρόλο στην ανάπτυξη της Πρωτοβουλίας «Ζώνη και Δρόμος», η οποία ξεκίνησε δύο χρόνια πριν από τον Κινέζο Πρόεδρο και «αγκαλιάστηκε» θερμά από τη διεθνή κοινότητα. Προσπαθώ επίσης να καταστήσω κατανοητό στην ελληνική κοινότητα πως η Κίνα είναι ειλικρινής συνήγορος του αμοιβαίου σεβασμού, της ισότητας και του κοινού οφέλους με σκοπό την επίτευξη win-win αποτελεσμάτων, τα οποία υποστηρίχτηκαν από αληθινές ενέργειες. Η στρατηγική σημασία των σχέσεων Κίνας-Ελλάδας αντανακλάται σε όλους του τομείς, στις πολιτικές, οικονομικές, πολιτιστικές, κοινωνικές και διαπροσωπικές ανταλλαγές, ο αντίκτυπος των οποίων ξεπερνά το διμερές πεδίο και αγγίζει την ευρύτερη περιοχή και όλο τον κόσμο. Η κοινή αναγέννηση της Κίνας και της Ελλάδας, των δύο αρχαίων πολιτισμών της Ανατολής και της Δύσης, θα προσφέρει νέα ιστορική συνεισφορά στην πρόοδο και ανάπτυξη της ανθρωπότητας.\nΔεύτερον, οι δύο πλευρές χρειάζεται να οικοδομήσουν περισσότερες πλατφόρμες μεταξύ των δύο κρατών για συχνές ανταλλαγές και βιώσιμη συνεργασία. Τα τελευταία δύο χρόνια έχουμε δει αυξημένες ανταλλαγές σε όλους τους τομείς, αλλά ακόμα λείπουν μηχανισμοί ή πλατφόρμες για συχνότερες και πιο συστηματικές ανταλλαγές. Χάρη στην υποστήριξη και τις προσπάθειες των δύο κυβερνήσεων και ανθρώπων από διαφόρους τομείς, το πρώτο Φόρουμ Θαλάσσιας Συνεργασίας Κίνας-Ελλάδας πραγματοποιήθηκε στην Αθήνα το 2014 κατά τη διάρκεια της επίσκεψης του Κινέζου Πρωθυπουργού Li Keqiang. Ελπίζω το Φόρουμ να συνεχιστεί κατά την επίσκεψη του Πρωθυπουργού Τσίπρα στην Κίνα. Απλά φανταστείτε αν ο ΣΕΒ, ο ΣΕΤΕ, ο Πανελλήνιος Σύνδεσμος Εξαγωγέων και οι σύνδεσμοι και οι ενώσεις των Ελλήνων πλοιοκτητών δημιουργούσαν όλοι πλατφόρμες συστηματικών ανταλλαγών με τους Κινέζους ομολόγους τους, πόσο πιο στενές θα μπορούσαν να γίνουν οι σχέσεις μας; Ελπίζω πως η CCS και οι Έλληνες πλοιοκτήτες που έχουν στενούς δεσμούς με την Κίνα, θα αποτελέσουν το παράδειγμα για την οικοδόμηση περισσοτέρων γεφυρών μεταξύ των δύο χωρών.\nΤρίτον, οι δύο πλευρές χρειάζεται να αξιοποιήσουν την δυναμική των mega-project όπως αυτό της επένδυσης της COSCO στο λιμάνι του Πειραιά. Αυτό είναι το μεγαλύτερο και πιο σημαντικό project μεταξύ των δύο χωρών μέχρι στιγμής. Αποτελεί το «κεφάλι του δράκου» (δλδ τον κορμό) της συνεργασίας μας και αντιπροσωπεύει την εμπιστοσύνη και την ελπίδα μεταξύ μας. Αναμένουμε το Ελληνικό Κοινοβούλιο να εγκρίνει την «Συμφωνία Παραχώρησης» σύντομα, ώστε να μπορέσει να ξεκινήσει το επενδυτικό πρόγραμμα μεγάλης κλίμακας, το οποίο θα δημιουργήσει δεκάδες χιλιάδες νέες θέσεις εργασίας και θα αποτελέσει ζωτική ένεση για την ελληνική οικονομία. Άλλωστε, για την επέκταση του όγκου του διμερούς εμπορίου και πιο συγκεκριμένα για την ενίσχυση των ελληνικών εξαγωγών στην Κίνα, ο πιο αποτελεσματικός τρόπος είναι μέσω της ανάπτυξης του διασυνοριακού E-commerce. Ελπίζουμε πως οι σχετικές αρχές και οργανώσεις των δύο χωρών για αυτόν τον τομέα θα μπορέσουν, με μια ολική και στρατηγική οπτική, να ενισχύσουν τις συνέργιές τους για την υλοποίησή του το συντομότερο δυνατόν.\nΤέταρτον, οι δύο πλευρές θα πρέπει να προωθήσουν περισσότερες πολιτιστικές, εκπαιδευτικές και ακαδημαϊκές ανταλλαγές μεταξύ των δύο χωρών. Αυτό δεν αποτελεί ευθύνη μόνο των κυβερνήσεων, αλλά και των επιχειρηματικών κοινοτήτων και των ανθρώπων των δύο λαών. Αυτήν τη στιγμή ο αριθμός των Ελλήνων μαθητών στην Κίνα είναι περίπου 50. Οι οργανισμοί και τα ακαδημαϊκά ερευνητικά ιδρύματα τα οποία έχουν αφιερωθεί στις πολιτιστικές και ακαδημαϊκές ανταλλαγές μεταξύ των δύο χωρών, αναμένεται να αυξήσουν την επιρροή τους οργανώνοντας δραστηριότητες με σκοπό την προώθηση της αμοιβαίας κατανόησης μεταξύ των δύο πλευρών. Η συνεργασία μας είναι ακόμα περιορισμένη στους τομείς του Τύπου, των Μουσείων και των Εκδοτικών Οίκων των δύο χωρών. Αυτό έρχεται σε αντίθεση με το ρόλο μας ως αρχαίοι πολιτισμοί και με την παρούσα ανάγκη ανάπτυξης των διμερών μας σχέσεων και είναι αναγκαίο να αντιμετωπιστεί σύντομα με κατάλληλο τρόπο. Για αυτό το λόγο καλώ τις ανταγωνιστικές επιχειρήσεις των δύο πλευρών και ειδικότερα αυτές που δραστηριοποιούνται στους ναυτιλιακούς τομείς να υποστηρίξουν ενεργά και να εμπλακούν σε πολιτιστικές, εκπαιδευτικές και ακαδημαϊκές ανταλλαγές μεταξύ των δύο χωρών, η σημασία και το αντίκτυπο των οποίων θα είναι μακρόπνοα και μακρόχρονα.\nΟι σχέσεις Κίνας-Ελλάδας έρχονται αντιμέτωπες με σπάνιες αναπτυξιακές ευκαιρίες παρά την ύπαρξη κάποιων δυσκολιών και προκλήσεων. Οι ναυτιλιακές και ναυπηγικές κοινότητες των δύο χωρών έχουν απολαύσει μια μακρά ιστορία καλής παράδοσης και συνεργασίας, χάρη και στις προσπάθειες που έγιναν τα τελευταία χρόνια από την CCS και την Μεσογειακή Επιτροπή. Αποτελεί ειλικρινή μου ευχή όλοι όσοι είστε εδώ σήμερα παρόντες, να προσφέρετε περισσότερη σοφία και δύναμη για την περαιτέρω ανάπτυξη της ολοκληρωμένης και στρατηγικής συνεργασίας μεταξύ των δύο χωρών και των δύο λαών μας.


Τα τελευταία χρόνια τα φρέσκα τυριά επιστρέφουν στο τραπέζι μας και βρίσκουν τη θέση που τους αξίζει. Το ανθότυρο, το μανούρι, το κατίκι, η μυζήθρα κ.τ.ό. αντικαθιστούν με εξαιρετική επιτυχία αντίστοιχα ξένα τυριά και «δένουν» ωραιότατα με ζυμαρικά ή λαχανικά όπως οι αγκινάρες ή το σπανάκι. Τα φρέσκα τυριά είναι μαλακά, υγρά με ήπια γεύση, ενώ όσο ωριμάζουν γίνονται πιο σκληρά και πικάντικα.. Άλλα παρασκευάζονται από φρέσκο και άλλα από παστεριωμένο γάλα, αιγοπρόβειο ή αγελαδινό. Θεωρούνται κατάλληλα για δίαιτες με χαμηλά λιπαρά γιατί η λιπαρότητά τους είναι γύρω στο 25%.


Με πραγματικούς γνώστες της ελληνικής οικονομίας θα ξεπεράσουμε την κρίση.-taxalia.blogspot\nΤετάρτη, 15 Σεπτέμβριος 2010 00:00 | | |\nΗ περίοδος που διανύουμε είναι η περίοδος των αρνητικών οικονομικών δεικτών. Όποιος κι αν εξεταστεί, αρνητικό πρόσημο θα έχει και αυτό τη στιγμή που όλοι μιλούν για ανάπτυξη και για την ανάγκη αναστροφής της υπάρχουσας κατάστασης.\nΗ κυβέρνηση του ΠΑΣΟΚ κατάφερε να ταυτίσει τη χώρα μας με τα αρνητικά πρόσημα, ρίχνοντας φυσικά το ανάθεμα στην προηγούμενη κυβέρνηση, στη ΝΔ. Όλα αυτά την ίδια στιγμή που θέλει να πιστωθεί στα θετικά της, όσα ξεκίνησαν την εποχή διακυβέρνησης της Ν.Δ:\nΕπένδυση της κινέζικης COCSO στο λιμένα Πειραιά , η συγχώνευση των ασφαλιστικών ταμείων, η ενίσχυση ρευστότητας των τραπεζών και τελευταίο στη ΔΕΘ η ενίσχυση του Διεθνούς Πανεπιστημίου της Θεσσαλονίκης.\nΌλα αυτά τη στιγμή που η χώρα χρειάζεται :\nΠραγματική μείωση των κρατικών δαπανών, περιορισμό του κράτους, οικονομική αναπτυξιακή πολιτική, μείωση της φοροδιαφυγής, ανταγωνιστική οικονομία.\nΑ) δεν έχουμε πραγματική μείωση των κρατικών δαπανών, πλην της μείωσης των μισθών των δημοσίων υπαλλήλων. Η όποια μείωση παρουσιάζεται, είναι ταμειακή. Οφείλεται δηλαδή στην παύση πληρωμών από μεριάς του κράτους και όχι στην παύση πραγματοποίησης των δαπανών.\nΔεν έχουμε ούτε μια πραγματική-ολοκληρωμένη νομοθετική παρέμβαση στη διαδικασία «ανάληψης δαπανών» από πλευράς του κράτους, παρότι ένα χρόνο τώρα, η κυβέρνηση αναφέρεται συνεχώς σ’ αυτό.\nΚάποια στιγμή λοιπόν, θα έρθουμε προ του φαινομένου, να εξοφλούμε δαπάνες που «αναλήφθηκαν» την περίοδο της περιστολής.\nΕίναι το ίδιο φαινόμενο που καταγράφεται στα νοσοκομεία, όπου πριν ακόμη εξοφλήσουμε τα παλιά χρέη, δημιουργούνται νέα. Υπάρχει και μια άλλη εξαίρεση εκτός της μείωσης των μισθών των δημοσίων υπαλλήλων.\nΕίναι η μείωση του Προγράμματος Δημοσίων Επενδύσεων. Και εδώ χρειάζεται μια εξήγηση εκ μέρους της κυβέρνησης. Πώς θα προσελκύσουμε νέες ιδιωτικές – και ειδικά ξένες – επενδύσεις, χωρίς να έχουμε ολοκληρώσει τις αναγκαίες υποδομές που χρειάζονται οι ιδιωτικές ώστε να καταστούν ανταγωνιστικές.\nΒ) Δεν έχουμε μειώσει το τελευταίο έτος τις δαπάνες του κράτους. Δεν είναι τυχαίο ότι προέβη η κυβέρνηση στη μείωση μισθών των δημοσίων υπαλλήλων, αλλά εδώ κι ένα χρόνο συνεχίζουμε να καλύπτουμε τα ελλείμματα του ΟΣΕ και των μέσων μεταφοράς της Αττικής.\nΕίναι λογική η εξέλιξη αν σκεφτούμε ότι ένα χρόνο πριν, το ΠΑΣΟΚ δήλωνε ότι θα «επεκτείνει» το κράτος στην Εθνική Τράπεζα και στον ΟΤΕ που είχε αποκρατικοποιήσει η κυβέρνηση της ΝΔ.\nΠώς να μειώσει το ΠΑΣΟΚ το κράτος, όταν αυτό «τρέφει» την πολιτική του πελατεία;\nΕίναι τυχαίο ότι παρενέβη ο πρωθυπουργός για να καλύψει τους πράσινους συνδικαλιστές της ΔΕΗ, όταν μέλη της κυβέρνησης ήρθαν σε αντιπαράθεση μαζί τους, για την απελευθέρωσης του ενεργειακού τομέα της χώρας;\nΧωρίς πώληση ή παραχώρηση κάποιων δραστηριοτήτων του κράτους σε ιδιώτες, δεν μπορούμε να έχουμε μείωσή του. Το κράτος έχει υποχρέωση να παρέχει κάποιες υπηρεσίες στους πολίτες του. Δεν είναι αναγκαίο και να τις παράγει. Μπορεί να τις μισθώνει από αυτούς που τις παράγουν και να τις προσφέρει στους πολίτες του.\nΓ) Χρειάστηκε ένας ολόκληρος χρόνος για να τεθεί σε δημόσια διαβούλευση ο νέος αναπτυξιακός νόμος. Ακόμη δεν έγινε νόμος του κράτους.\nΈνα χρόνο οι νέοι επενδυτές περιμένουν να αποτυπωθούν οι επιλογές του ΠΑΣΟΚ για τις επενδύσεις. Ένα χρόνο ακούμε για επιτάχυνση των διαδικασιών υλοποίησης του ΕΣΠΑ και η ψηφισθείσα τροποποίηση του νόμου υλοποίησης του, δε βελτίωσε τους χρόνους εκτέλεσης των χρηματοδοτούμενων έργων, όπως αποδεικνύεται από τα γεγονότα.\nΣτο ενδιάμεσο, διαβάσαμε για γραφείο «παρά τω πρωθυπουργώ» για τη διευκόλυνση των μεγάλων επενδυτών και αποσιωπάται ότι δεν πρόκειται για νέα εξέλιξη αλλά επαναφορά μιας πρωτοβουλίας του Κ. Καραμανλή, η οποία είχε παραμεριστεί και ένα χρόνο αργότερα συνειδητοποίησε ο νυν πρωθυπουργός τη σημασία της. Άλλωστε έτσι «βρήκε το δρόμο της» η τουριστική επένδυση του κ. Κωνσταντόπουλου στη Μεσσηνία, η οποία ταλανιζόταν επί μια δεκαετία από τις προηγούμενες κυβερνήσεις του ΠΑΣΟΚ.\nΑνάπτυξη χωρίς πραγματική μείωση της γραφειοκρατίας δεν υπάρχει και μέχρι σήμερα η Κυβέρνηση δεν ασχολήθηκε με το θέμα αυτό. Είναι κοινό μυστικό ότι η γραφειοκρατία δεν μειώνεται με τη ψήφιση των νόμων αλλά με την εφαρμογή τους.\nΔ)Η καταπολέμηση της φοροδιαφυγής συνεχίζει να στηρίζεται σε «παραδοσιακές» κατασταλτικές μεθόδους.\nΤο εργαλείο της παρουσίασης και της κινητής περιουσίας στις φορολογικές υπηρεσίας έχει παραβλεφθεί, όταν σε όλες τις χώρες που έχουν μειωμένη φοροδιαφυγή, αποτελεί κύριο εργαλείο.\nΑντίθετα τα μέτρα που λαμβάνονται, αυξάνουν μαζί με την ύφεση και την τάση για φοροδιαφυγή. Μόνο έτσι μπορεί να εξηγηθεί πως με αυξημένους τους συντελεστές του ΦΠΑ μέχρι και τέσσερεις μονάδες, τα έσοδα τον Ιούλιο του 2010 είναι λιγότερα από τα έσοδα του αντίστοιχου μήνα του 2009.\nΕπιδιώκουμε να μειώσουμε τη φοροδιαφυγή και δεν έχουμε προχωρήσει σε ψηφιοποίηση του αρχείου των φορολογικών δηλώσεων, όταν κινδυνεύουμε να χάσουμε και χρήματα από την καθυστερημένη υλοποίηση των έργων πληροφορικής του ΕΣΠΑ.\nΗ αύξηση των εσόδων του κράτους, μπορούσε να επιτευχθεί, στοχεύοντας στην ενσωμάτωση της «επίσημης οικονομίας» της παραοικονομίας. Αυτό μπορούσε να πραγματοποιηθεί με μέτρα που οδηγούν είτε στο «καρότο» αλλιώς στο «μαστίγιο».\nΠρέπει λοιπόν να εξαλείψουμε τα αίτια που οδηγούν τους πολίτες στη φοροδιαφυγή και στην κορυφή της κατάταξης βρίσκονται οι μεγάλοι συντελεστές φορολόγησης.\nΔεν χρειαζόταν το ΔΝΤ για να «σωθεί» η χώρα, αλλά αποφασισμένους πολιτικούς και γνώστες της πραγματικής Ελληνικής οικονομίας που να:\n- ξέρουν πως μπορούν πραγματικά να μειωθούν οι δημόσιες σπατάλες χωρίς να επαναλαμβάνονται φαινόμενα της δεκαετίας του ’90, όπου το ΠΑΣΟΚ έφερνε Βρετανούς συμβούλους, οι οποίοι καλοπληρώνονταν, για να αυξήσουν τα ελλείμματα της Ολυμπιακής Αεροπορίας.\n- πιστεύουν πραγματικά στη μείωση του κράτους και να μη λειτουργούν με βάση την πολιτική τους πελατεία, όταν μάλιστα, διατρανώνουν ακριβώς το αντίθετο.\n- επιθυμούν την πραγματική μείωση της φοροδιαφυγής και να μην τη χρησιμοποιούν για επικοινωνιακά παιχνίδια.\n- γνωρίζουν ότι ανταγωνιστική οικονομία μπορεί να υπάρξει μόνο αν δεν συνθλίβεται καθημερινά, η παραγωγική διαδικασία της χώρας.\nΤελικά όλα δείχνουν ότι η λύση θα ήταν να ζητούσε η κυβέρνηση να αυξήσουν την εργασία τους οι Έλληνες και να προσφέρουν μέρος αυτής, στην πατρίδα και όχι να τους περιορίζει τα χρηματικά διαθέσιμα τους.\nΑυτό όμως είναι στην πραγματικότητα ανάπτυξη. Και σε αυτό πάσχει η Κυβέρνηση, καθώς όλες οι αποφάσεις της, είναι επιταγή της τρόικας, η οποία δε γνωρίζει τίποτα από την πραγματική Ελλάδα.\nΔημοσίευμα στο http://taxalia.blogspot.com


Με λαμπρότητα ο εορτασμός της Αγίας Βαρβάρας στο Στρατώνι (vid+pics) | Xalkidiki Politiki\nΠροσκεκλημένος ήταν ο Επίσκοπος Χρυσουπόλεως Κωνσταντίνος Καγιάλ\nΜε λαμπρότητα τελέστηκε ο εορτασμός της Αγίας Βαρβάρας, πολιούχος του Στρατωνίου και προστάτιδα των Μεταλλωρύχων.\nΠλήθος πιστών τίμησε τη μνήμη της Αγίας, τηρώντας ευλαβικά τα υγειονομικά μέτρα. Προσκεκλημένος ήταν ο Επίσκοπος Χρυσουπόλεως Κωνσταντίνος Καγιάλ, ενώ το “παρών” έδωσε και Βουλευτής Χαλκιδικής, Απόστολος Πάνας και ο Δήμαρχος Αριστοτέλη, Στέλιος Βαλιάνος.\n“Μεγάλη γιορτή για τη Βόρειοανατολική Χαλκιδική”\n“Είναι μια μεγάλη γιορτή για τη Βορειοανατολική Χαλκιδική, πολιούχος του Στρατωνίου και προστάτιδα των μεταλλωρύχων, μιας μεγάλης εργασιακής κοινωνικής ομάδας. Σήμερα βρισκόμαστε εδώ για να τιμήσουμε την Αγία αλλά και αυτούς του ανθρώπους. Προσωπικά θα βρίσκομαι δίπλα στο χωριό και στους μεταλλωρύχους”, ανέφερε ο Βουλευτής Χαλκιδικής, Απόστολος Πάνας.\n“Τιμάμε μια σπουδαία Αγία”\n“Σήμερα στο Στρατώνι τιμάμε μια σπουδαία Αγία που συμβολίζει εκτός από το πυροβολικό μας και τους μεταλλωρύχους. Δώσαμε ιδιαίτερη μεγαλοπρέπεια στη γιορτή με την πρόσκληση του Επισκόπου Χρυσουπόλεως στην διοικητική Περιφέρεια που ανήκει και η Βηρυτός, μια πόλη που γεννήθηκε, πέθανε και μαρτύρησε η Αγία Βαρβάρα και είναι ένα στοιχείο που συνδέει το Δήμο Αριστοτέλη, το Στρατώνι με το Λίβανο” τόνισε μεταξύ άλλων ο Δήμαρχος Αριστοτέλη, Στέλιος Βαλιάνος.\nΈναυσμα για νέες συνεργασίες με το Λίβανο\n“Η αποστολή που ήρθε από το Λίβανο θα δώσει το έναυσμα για νέες συνεργασίες του Δήμου Αριστοτέλη με την περιοχή, πολιτιστικές και τουριστικές, για να αναπτυχθεί ένας δεσμός και να αναδείξουμε τα κοινά που μας συνδέουν” ανέφερε ο κ. Βαλιάνος.\nΤις δικές του ευχές έστειλε από την κάμερα του Xalkidiki Politiki και ο Πρόεδρος Σωματείου Ολυμπιάδας, Παναιρλής Νικόλαος.\n“Τιμούμε την Αγία Βαρβάρα, προστάτιδα των μεταλλωρύχων, καθώς όταν μπαίνουμε στα υπόγεια την ευλογούμε για να μας προστατεύει”, ανέφερε ο Πρόεδρος Μεταλλωρύχων υπόγειων στοών, Χρήστος Ζαφειρούδας.\nΑναφέρεται ότι η Αγία Βαρβάρα ήταν ένα όμορφο κορίτσι που έζησε στην πόλη της Νικομήδειας στη Μικρά Ασία, επί Ρωμαίου Αυτοκράτορα Μαξιμιανού. Ο Διόσκορος ή Διόσορος, ο φανατικός εθνικός (ειδωλολάτρης) πατέρας της, την είχε κλεισμένη σε ένα πύργο προκειμένου να τη διαφυλάξει από μνηστήρες. Ωστόσο μυστικά προσηλυτίστηκε στο Χριστιανισμό. Ο πατέρας της διέταξε να χτιστεί για αυτή ένα λουτρό, ούτως ώστε να μην χρειάζεται να χρησιμοποιεί τα δημόσια λουτρά. Ενώ το σχέδιο για το λουτρό προέβλεπε αρχικά δύο παράθυρα, η Βαρβάρα εγκατέστησε άλλο ένα για να τιμήσει την Αγία Τριάδα εκμυστηρευόμενη τον λόγο στον πατέρα της. Τότε ο πατέρας της, βλέποντας αυτή την αλλαγή, εξεμάνη και διέταξε να την παραδώσουν στον Ρωμαίο Έπαρχο κατά τους διωγμούς των Χριστιανών. Ο Έπαρχος θαυμάζοντας την ομορφιά της προσπάθησε στην αρχή να την μεταπείσει, βλέποντας όμως ότι εκείνη ήταν ανένδοτη την υπέβαλε σε μαρτύρια, περισσότερο για να την σώσει από την οργή του πατέρα της που ήθελε να φονευθεί. Τελικά ο Έπαρχος διέταξε τον αποκεφαλισμό της, και όρισε την ποινή να εκτελέσει ο ίδιος ο πατέρας της που ήταν και επιθυμία του. Σύμφωνα με τον βιογράφο αυτής Συμεών, ο ίδιος ο πατέρας της την αποκεφάλισε ως «πατρικαίς χερσί τω πατρικώ ξίφει την τελείωσιν δέχεται». Την στιγμή όμως που είχε αποτελειώσει το έγκλημά του, έπεσε νεκρός χτυπημένος από κεραυνό κατά θεία δίκη. Η Ιουλιανή της Νικομηδείας μαρτύρησε μαζί με τη Βαρβάρα και τιμάται επίσης ως αγία.\nΗ σύνδεση της Αγίας με κεραυνό συσχέτισε την επίκλησή της έναντι κεραυνού και φωτιάς. Έτσι η Αγία Βαρβάρα θεωρείται προστάτιδα αγία του Πυροβολικού καθώς επίσης των μεταλλωρύχων, των ανθρακωρύχων και των εργαζόμενων σε λατομεία, υπόγεια έργα, σήραγγες και ορυχεία. Παλαιότερα «Αγία Βαρβάρα» ονόμαζαν οι ναυτικοί τις πυριτιδαποθήκες και τους χώρους πυρομαχικών των πολεμικών πλοίων.\nΗ μνήμη της εορτάζεται στις 4 Δεκεμβρίου στο Στρατώνι του Δήμου Αριστοτέλη.


Τι τρομερά μυστικά κρύβει στα ντουλάπια της η Ευρώπη των Γερμανών; | Δρόμος της Αριστεράς\nΑρχική περίπτερο ιδεών Τι τρομερά μυστικά κρύβει στα ντουλάπια της η Ευρώπη των Γερμανών;\nΤι τρομερά μυστικά κρύβει στα ντουλάπια της η Ευρώπη των Γερμανών;\nΚαι μια και το πρόγραμμα της Deutsche Welle αναφέρεται στη Γερμανία, άθελά μου έκανα τη σύγκριση ανάμεσα στο πως μεταχειρίζεται η Γερμανία τους Τούρκους αγωνιστές που συλλαμβάνονται και εκδίδονται στην Τουρκία με κατηγορίες για συμμετοχή σε παράνομη οργάνωση ή σε συνδικάτο και πως μεταχειρίστηκε χιλιάδες ναζί εγκληματίες που βαρύνονταν με την εξόντωση εκατομμυρίων ανθρώπων με τον πιο κτηνώδη τρόπο. Και δεν μπορώ να αποφύγω να σκεφτώ πώς αντιμετωπίζει το γερμανικό καθεστώς ολόκληρη την Ελλάδα, μια χώρα που ο λαός της πρωτοστάτησε στον αγώνα εναντίον των ναζί.\n(Παρακάτω, παραθέτω τα στοιχεία που κατέγραψα από την εκπομπή της Deutsche Welle)\nΠώς η Γερμανία συγκάλυψε τους ναζί εγκληματίες\n1945: Ο Β΄ Παγκόσμιος Πόλεμος τελείωσε, οι γερμανικές πόλεις ήταν ερείπια. Η περίοδος των ναζί, στην οποία οι Γερμανοί έκαναν αμέτρητα ασύλληπτα εγκλήματα, τελείωσε με τη νίκη των συμμαχικών δυνάμεων. Σύμφωνα με τα στοιχεία της νεότερης έρευνας, περισσότεροι από 500.000 Γερμανοί συμμετείχαν στις εκτελέσεις και τις μαζικές δολοφονίες που πραγματοποίησε το ναζιστικό καθεστώς. Συμμετείχαν σε πράξεις εναντίον αθώων και ανυπεράσπιστων ανθρώπων που δηλητηριάστηκαν με αέρια, βασανίστηκαν μέχρι θανάτου, πυροβολήθηκαν και πέθαναν από την πείνα.\nΣτην αρχή, οι σύμμαχοι ανέλαβαν τις έρευνες για τους ναζί εγκληματίες. Την τελευταία στιγμή διέσωσαν σημαντικούς φακέλους που περιέχουν στοιχεία για τα φρικτά εγκλήματα και τους αυτουργούς τους. Ποιος ήταν ποιος και πού. Ποιος έδινε τις εντολές για να γίνουν οι φόνοι και ποιος τις εκτελούσε. Οι ηγετικές μορφές των εγκληματιών δικάστηκαν στο Διεθνές Στρατιωτικό Δικαστήριο της Νυρεμβέργης. Το δικαστήριο κήρυξε τον κατηγορούμενο Γκέρινγκ ένοχο και τον καταδίκασε σε θάνατο με απαγχονισμό. Και άλλους. Ακόμα και μετά τις δίκες της Νυρεμβέργης, οι σύμμαχοι συνέχισαν την παραπομπή των ναζί εγκληματιών. Έστειλαν στα συμμαχικά δικαστήρια πάνω από 50.000.\nΗ Ομοσπονδιακή Δημοκρατία της Γερμανίας ιδρύθηκε το 1949. Αμέσως με την πρώτη του δήλωση ο νέος κυβερνήτης καγκελάριος Αντενάουερ ξεκαθάρισε ότι η αποναζιστικοποίηση από τους συμμάχους θα σταματήσει, λέγοντας ότι «Πολύ κακό και δυστυχία προξενήθηκε από τη διαδικασία αποναζιστικοποίησης.»\nΟ ίδιος ο Αντενάουερ δεν ήταν πρώην ναζί, τον ενδιέφερε η εξουσία. Γι’ αυτό οι πολιτικές του είχαν απήχηση στους Γερμανούς. Γνώριζε τα ευρήματα των μυστικών αμερικανικών δημοσκοπήσεων που έδειχναν ότι οι περισσότεροιΓερμανοί και μετά τον πόλεμο θεωρούσαν το ναζισμό σαν μία καλή ιδέα που εφαρμόστηκε με κακό τρόπο.\nΟι ναζί είχαν ψήφους και οι άνθρωποι στην εξουσία ήθελαν αυτές τις ψήφους. Σαν αποτέλεσμα ο Αντενάουερ προσάρμοσε τις πολιτικές του στη θέληση του πληθυσμού. Και σταμάτησε τις διώξεις των ναζί εγκληματιών. Η κυβέρνησή του αμέσως εφάρμοσε ένα νόμο που έδινε αμνηστία στα λιγότερα σοβαρά εγκλήματα της ναζιστικής περιόδου. Ήταν ένας από τους πρώτους νόμους που πέρασε η γερμανική Βουλή, πολύ γρήγορα πριν το τέλος του 1949, παρά τη δυσαρέσκεια και την κριτική της συμμαχικής επιτροπής για τις διώξεις. Αυτός ο νόμος έστειλε ένα μήνυμα. Η αντιμετώπιση των ναζιστικών εγκλημάτων δεν αποτελούσε προτεραιότητα. Ο Αντενάουερ ήθελε οι φάκελοι χιλιάδων ναζί εγκληματιών να μείνουν στο συρτάρι κλειδωμένοι. Τον βόλευε ότι μόνο οι Αμερικάνοι είχαν πρόσβαση σ’ αυτούς τους φακέλους.\nΕγκληματίες υπεράνω πάσης υποψίας\nΈνας απ’ αυτούς τους φακέλους αναφερόταν στον αξιωματικό των SS Φρίντριχ Ένγκελ. Η περίπτωση του εξηγεί πώς οι ναζί εγκληματίες απέφυγαν τη δίωξη στη Γερμανία. Ο Φρίντριχ Ένγκελ στάλθηκε στην Ιταλία το 1944 όταν έγινε μια σοβαρή επίθεση των παρτιζάνων στα γερμανικά στρατεύματα. Έγινε διοικητής της Ασφάλειας στη Γένοβα. Μετά από μία επίθεση των παρτιζάνων κατά την οποία πέντε Γερμανοί στρατιώτες σκοτώθηκαν, ο Ένγκελ εκδικήθηκε σκοτώνοντας 59 Ιταλούς κρατούμενους στο δάσος, βόρεια της πόλης. Η άγρια εκτέλεση και άλλες σφαγές χάρισαν στον Ένγκελ το προσωνύμιο «ο χασάπης της Γένοβα». Ο Ένγκελ είχε την ειδικότητα να σκοτώνει τους κρατούμενος έναν έναν για να παρακολουθούν οι άλλοι την εκτέλεσή τους. Όταν ο αμερικανικός στρατός απελευθέρωσε την Ιταλία, το 1945, συνέλαβε διάφορους αξιωματικούς των SS που προσπαθούσαν να διαφύγουν και ο Ένγκελ ήταν μεταξύ αυτών. Οι Αμερικάνοι τον έφεραν κοντά στην Φρανκφούρτη, όπου ανακρίθηκε σε ένα στρατόπεδο κράτησης. Οι Αμερικάνοι ήξεραν με ποιον έχουν να κάνουν, αλλά ο Ένγκελ κατάφερε να δραπετεύσει το 1947. Έφυγε από τη ζώνη των συμμάχων για να πάει ανατολικά. Κανένας δεν τον καταζητούσε εκεί κι έτσι δούλεψε σαν αγρότης, αλλά γρήγορα γύρισε στη Δύση και κατάφερε να έρθει σε επαφή με παλιούς γνωστούς από τις μέρες των SS που τον τοποθέτησαν σε μία εταιρία ξυλείας στο Αμβούργο.\nΣτην αρχή της δεκαετίας του ’50, στην Ομοσπονδιακή Γερμανία η ζωή επέστρεφε στην κανονικότητα. Χρειαζόταν προσωπικό για τα υπουργεία και τις υπηρεσίες του κράτους. Ηκυβέρνηση αναγκάστηκε να στραφεί σ’ εκείνους που είχαν διοικητικά πόστα και είχαν εκδιωχθεί από τους συμμάχους το 1945 χαρακτηρισμένοι σαν συνεργάτες των ναζί. Αλλά πώς θα μπορούσε η κυβέρνηση να επιτρέψει την επιστροφή των εμπλεκομένων αξιωματούχων χωρίς να προκαλέσει την αντίδραση των συμμάχων; Πώς θα μπορούσαν ακόμα και οι πρώην Γκεσταπίτες να προσληφθούν ξανά; Η λύση δόθηκε με το νόμο 131, ο οποίος με μία διάταξη επέτρεψε σε 50.000 ναζί αξιωματούχους να επιστρέψουν στην υπηρεσία στη νεαρή Ομοσπονδιακή Δημοκρατία. Ο νόμος 131 έδινε επίσης τη δυνατότητα σε πρώην ναζί δικηγόρους να δουλέψουν στο υπουργείο Δικαιοσύνης. Όλες οι εσωτερικές διασυνδέσεις βοήθησαν γι’ αυτό. Γνωρίζονταν στο υπουργείο Δικαιοσύνης από την εποχή των ναζί και βοηθιούνταν μεταξύ τους. Το υπουργείο Δικαιοσύνης γρήγορα μετατράπηκε σε άντρο των πρώην ναζί. Ήταν σαν να βάζεις μια αλεπού να φυλάει τις χήνες. Πρώην μέλη του ναζιστικού κόμματος αναλάμβαναν τις υποθέσεις εναντίον των ναζί εγκληματιών που επαναπροσλήφθηκαν κλείνοντάς τες με την εκτίμηση ότι δεν υπήρχε τίποτα επιλήψιμο στη συμπεριφορά τους από το 1933 ως το 1949. Αυτό ήταν το σύνηθες αποτέλεσμα. Δεν έχει βρεθεί ούτε μία υπόθεση στην οποία να έχει παρθεί ένα οποιοδήποτε μέτρο εναντίον κάποιου υπαλλήλου στο υπουργείο.\nΕνώ οι λειτουργοί του νόμου με ύποπτο παρελθόν είχαν αυτή τη μεταχείριση στη Δυτική Γερμανία, η Ανατολική Γερμανία ακολούθησε ένα διαφορετικό μονοπάτι. Κάτω από την πίεση της Σοβιετικής Ένωσης, το κομμουνιστικό καθεστώς έπρεπε να δείξει ότι χειριζόταν δυναμικά το φασιστικό παρελθόν. Για το λόγο αυτό, όλοι οι δικηγόροι και δικαστές που ήταν με το ναζιστικό καθεστώς εκδιώχτηκαν από τις υπηρεσίες. Υπήρχε, όμως, μεγάλη ανάγκη από νομικούς, επειδή η Σοβιετική Ένωση προχώρησε την αποναζιστικοποίηση πιο δραστικά από τους δυτικούς. Για να καλυφτεί αυτό το κενό, το κράτος άρχισε να εκπαιδεύει πολίτες για λαϊκούς δικαστές, το 1949. Ανθρακωρύχοι, γραμματείς και ταχυδρομικοί εκπαιδεύτηκαν να γίνουν νομικοί και γρήγορα τους δόθηκαν τα πρώτα καθήκοντα να ασκήσουν διώξεις εναντίον των ναζί εγκληματιών που ήταν φυλακισμένοι στα σοβιετικά στρατόπεδα. Οι δίκες συνήθως διαρκούσαν 20 έως 30 λεπτά. Υπήρχε μόνο ένας συνήγορος υπεράσπισης για τρεις χιλιάδες κατηγορούμενους, κι αυτός ο δικηγόρος ήταν επίσης ένας από τους λαϊκούς δικαστές μεταμφιεσμένος σε συνήγορο υπεράσπισης. Ήταν κι αυτό μέρος της παράστασης.\nΣ’ αυτή την περίοδο, ο Φρίντριχ Ένγκελ ήταν στο Αμβούργο πίσω από μία βιτρίνα κανονικής ζωής. Μοιραζόταν αυτή την τύχη με χιλιάδες άλλους ναζί εγκληματίες που ζούσαν στη Γερμανία μη εντοπισμένοι. Δεν ήταν ούτε καταζητούμενοι ούτε διωκόμενοι. Το 1994, τους δόθηκε αμνηστία με ένα νέο νόμο. Αυτός ο νόμος τους έδινε τη δυνατότητα να βγουν στο προσκήνιο. Ο νόμος έδινε την ευκαιρία στους ναζί εγκληματίες που κρύβονταν, να ζήσουν ξανά με τα αληθινά τους ονόματα χωρίς το φόβο ποινικής δίωξης. Αυτό που είναι πιο εκπληκτικό είναι γιατί κανένας δεν ρώτησε γιατί ζούσαν παράνομα. Οποιαδήποτε προσπάθεια να λογοδοτήσουν οι ναζί εγκληματίες σταμάτησε στα μέσα της δεκαετίας του 1950. Αλλά δεν υπήρχαν μόνο οι αυτουργοί. Υπήρχαν και εκατομμύρια θύματα. Λίγα είχαν επιβιώσει. Στέκονταν και παρατηρούσαν πλήθος διώξεων να παύουν και οι δράστες να ζουν ανοιχτά και ανενόχλητα στην κοινωνία.\nΝαζί δικαστές στη Δυτική Γερμανία\nΤο 1958, η εποχή των δικών των ναζί στη Γερμανία τελείωνε. Ήταν μεγάλη έκπληξη η έναρξη μιας δίκης εναντίον δέκα υψηλόβαθμων SSμε αφορμή την προσφυγήενός από τους δράστες που διεκδικούσε τη θέση που είχε παλιά στο δημόσιο τομέα. Η επακόλουθη έρευνα που έγινε έδειξε ότι αυτός ήταν μέλος μιας ομάδας που ήταν υπεύθυνη για μαζικές εκτελέσεις στη Λιθουανία. Υπήρξε μεγάλη δημοσιότητα και όλες οι καταθέσεις των μαρτύρων δημοσιεύονταν λεπτομερώς. Όλες οι φοβερές μαρτυρίες μπήκαν σε όλα τα γερμανικά σαλόνια. Ήταν η πρώτη φορά που άκουγαν για τις θηριωδίες των ναζί και μετά απ’ αυτή τη δίκη οι άνθρωποι ήταν φρικαρισμένοι. Υπήρχαν αποδείξεις ότι οι κατηγορούμενοι είχαν εκτελέσει πάνω από 5.000 πολίτες, αλλά, στο τέλος, δεν βρέθηκαν ένοχοι για φόνο. Είχαν ενεργήσει μόνο σαν εργαλεία του Χίτλερ, σύμφωνα με το δικαστήριο, δεν ήταν αυτουργοί, ήταν δήμιοι. Μετά απ’ αυτή την απόφαση, κάθε απόφαση εναντίον ναζί εγκληματιών αρχίζει με τη θέση ότι οι κύριοι αυτουργοί είναι ο Χίτλερ, ο Χίμλερ και ο εσωτερικός τους κύκλος, αυτοί είναι οι κύριοι δράστες. Κι αυτό κάνει όλους τους άλλους απλά εξαρτήματα ανεξάρτητα από το τι έχουν κάνει. Ακόμα και υψηλόβαθμα στελέχη, χαρακτηρίζονται ως εξαρτήματα. Αυτή η απόφαση καθόρισε το πώς εφεξής η Δυτική Γερμανία διαχειρίστηκε τους ναζί εγκληματίες. Ξαφνικά, χιλιάδες δράστες χαρακτηρίστηκαν απλά εξαρτήματα που ακολουθούσαν εντολές.\nΑυτή η απόφαση και οι συνέπειές της δέχτηκαν εντονότατη κριτική από άλλες χώρες. Η κυβέρνηση της Δυτικής Γερμανίας έπρεπε να αντιδράσει. Δημιούργησε μια νέα αρχή, την «Κρατική Υπηρεσία για τη διερεύνηση των ναζιστικών εγκλημάτων». Εκείνη την εποχή, η καριέρα του Φρίντριχ Ένγκελ πήγαινε καλά. Αυτό που δεν ήξερε ήταν ότι, μετά τον πόλεμο, στην Ιταλία, είχαν συγκεντρωθεί αποδεικτικά στοιχεία για τα εγκλήματά του. Οι ερευνητές συγκέντρωσαν μαρτυρίες με λεπτομέρειες και εκταφίασαν τα θύματά του για να προσδιορίσουν με μεγάλη ακρίβεια τι ακριβώς είχε συμβεί. Σαν αποτέλεσμα προέκυψε με ποίου τις διαταγές έγιναν οι εκτελέσεις. Το 1956, ο Ιταλός Υπουργός Εξωτερικών, Γκαετάνο Μαρτίνο, συναντήθηκε με τον καγκελάριο Αντενάουερ για εμπιστευτικές συνομιλίες σχετικά με την ένταξη της Γερμανίας στο ΝΑΤΟ. Ο Αντενάουερ είπε ότι θα εντασσόταν η Γερμανία στο ΝΑΤΟ εάν έπαυαν οι διώξεις εναντίον πρώην Γερμανών στρατιωτών στις διάφορες χώρες. Και τότε υπήρξε μια εκρηκτική συμφωνία. Εκατοντάδες φάκελοι για εγκλήματα πολέμου αποσύρθηκαν από την κυκλοφορία και κλειδώθηκαν στα αρχεία. Σ’ αυτούς τους φακέλους περιλαμβανόταν και ο φάκελος του Φρίντριχ Ένγκελ. Αυτό έθεσε πολλές έρευνες και σε άλλες χώρες στον πάγο.\nΣυγκάλυψη και αποκάλυψη\nΑλλά σύντομα η φήμη της Δυτικής Γερμανίας υπέστη άλλο ένα πλήγμα. Η Συναγωγή στην Κολονία σημαδεύτηκε με μια σβάστικα. Ήταν η αρχή μιας νέας αντισημιτικής εκστρατείας σπίλωσης σε όλη τη Γερμανία. Η διεθνής κοινότητα ανησύχησε. Ήταν η Γερμανία ακόμα μια ναζιστική χώρα; Έγιναν διαδηλώσεις στο Λονδίνο για τα αντισημιτικά επεισόδια στη Δυτική Γερμανία. 50.000 άνθρωποι έκαναν σιωπηλή πορεία μπροστά από τη γερμανική πρεσβεία. Η γερμανική κυβέρνηση όφειλε επειγόντως να εξηγήσει τα συμβάντα στον κόσμο. Στην αρχή, υποπτεύθηκαν ότι πράκτορες της Ανατολικής Γερμανίας είχαν περάσει στη Δυτική Γερμανία για να πλήξουν την αξιοπιστία και να δυσφημήσουν τη χώρα χαράσσοντας σβάστικες σε τοίχους και σε τάφους. Αντιδρώντας η Ανατολή έθιξε ένα ξινό σημείο για τη Βόννη. Στο ανατολικό Βερολίνο, σε μια διεθνή συνέντευξη Τύπου, απέδειξαν ότι ο Αντενάουερ είχε διορίσει 600 ναζιστές στο δικαστικό σώμα. Η Ανατολική Γερμανία παρουσίασε ντοκουμέντα που ξεκάθαρα αποδείκνυαν το ναζιστικό παρελθόν πολλών ατόμων στο δικαστικό σώμα της Δυτικής Γερμανίας. Το παρελθόν αυτών των ανθρώπων τεκμηριωνόταν. Η Ανατολική Γερμανία τοποθετούσε έτσι τον εαυτό της πολύ αποτελεσματικά σαν ένα αντιφασιστικό κομμουνιστικό κράτος που είναι αντίθετο στη δημοκρατία του Αντενάουερ. Αλλά η Ανατολική Γερμανία πήγε παραπέρα. Για να εκθέσει τους εμπλεκόμενους δικαστές, προσφέρθηκε να δημοσιοποιήσει τους φακέλους για θανατικές καταδίκες που επιβλήθηκαναπόδικαστές του ναζιστικού καθεστώτος. Στα τέλη της δεκαετίας του ’50, η Ανατολική Γερμανία ζήτησε από όλους τους εισαγγελείς στη Δυτική Γερμανία να ενημερωθούν για τους φακέλους που εμπλέκουν πολλούς ανθρώπους με ναζιστική δράση. Η απάντηση ήταν όχι. Μην ανακατεύεστε, είπαν οι δυτικοί στους ανατολικούς.\nΜέσα στη βαβούρα που δημιουργήθηκε, κάποιοι φάκελοι πέρασαν στη Δυτική Γερμανία και αποτέλεσαν μέρος ενός υλικού για μια έκθεση που στήθηκε από φοιτητές του δυτικού μέρους, το 1959. Με τίτλο «Ατιμώρητοι ναζί δικαστές» αποκάλυπτε τα ονόματα ναζί δικαστών που έκαναν ανεμπόδιστα καριέρα στη Δυτική Γερμανία μετά τον πόλεμο. Ο διορισμός ατόμων που ήταν μπλεγμένοι με το Γ΄ Ράιχ σήμαινε ότι οι πράξεις τους είχαν αναδρομικά νομιμοποιηθεί και υποβαθμιστεί. Τα ντοκουμέντα ήταν σίγουρα γνήσια. Η έκθεση πήρε έγκριση από ψηλά όταν ο ομοσπονδιακός εισαγγελέας και διάσημος πολιτικός του Χριστιανοδημοκρατικού Κόμματος Max Güde πήγε στην Καρλσρούη για να ελέγξει το υλικό και αποφάνθηκε ότι είναι αυθεντικό. Οι οργανωτές της έκθεσης υπέβαλαν μηνύσεις εναντίον 43 εν ενεργεία δικαστών. Μια τεράστια χιονοστιβάδα μηνύσεων ξέσπασε. Δεν οδήγησε σε δίκες, αλλά έγιναν έρευνες. Όλες αυτές οι υποθέσεις δεν είχαν συνέχεια, αλλά οι επιτροπές δικαιοσύνης των εθνικών και πολιτειακών Κοινοβουλίων μπόρεσαν να διαμορφώσουν μια γνώμη για το ποιοι πραγματικά δικαστές εργάζονταν γι’ αυτούς. Το υπουργείο Δικαιοσύνης προσπάθησε να απαλλαγεί από τις χειρότερες περιπτώσεις με το νόμο του 1961 που πρόβλεπε πρόωρη συνταξιοδότηση για τους δικαστές. 49 δικαστές βγήκαν στη σύνταξη μ’ αυτή τη ρύθμιση. Η κυβέρνηση της Δυτικής Γερμανίας ήταν ευτυχής. Το δικαστικό σώμα είχε αποκατασταθεί.\nΑλλά μετά, ένα νέο σοβαρό ζήτημα προέκυψε. Το 1962, αποκαλύφθηκε ότι ο νέος ομοσπονδιακός εισαγγελέας ήταν ναζί εγκληματίας. Ο δικαστής από την Βόννη ξεσκεπαζόταν με αδιάσειστα στοιχεία από τα αρχεία της Ανατολικής Γερμανίας σαν συστηματικός δολοφόνος. Με τα δικά του γράμματα έστελνε στο θάνατο ανθρώπους επειδή είχαν κλέψει ένα κομμάτι ψωμί. Σε 44 υποθέσεις που οι αρχικές ποινές ήταν φυλάκιση, αυτός είχε ζητήσει να μετατραπούν σε θανατικές. Έτσι, ο ομοσπονδιακός εισαγγελέας αναγκάστηκε να παραιτηθεί.\n(Τέλος Α’ μέρους. Συνεχίζεται…)\nΑθώοι για μαζικά εγκλήματα\nΕπίσης, είχε ξεκινήσει στη Φρανκφούρτη μία δίκη εναντίον 22 αξιωματούχων. Ο άνθρωπος που έκανε ότι ήταν δυνατό για να γίνει αυτή η δίκη ήταν ο κρατικός εισαγγελέας Φριτς Μπάουερ. Ο Μπάουερ απέκτησε πάρα πολλούς εχθρούς στη Γερμανία και ιδίως στο δικαστικό σώμα, σε σημείο να πει ότι «όταν ανοίγω την πόρτα του γραφείου μου εισέρχομαι σε εχθρικό έδαφος». Στη δίκη για το Άουσβιτς ακολούθησε μια νέα ριζοσπαστική νομική στρατηγική. Ήθελε ο καθένας που εργάστηκε σε στρατόπεδα συγκέντρωσης να καταδικαστεί για συμμετοχή σε μαζική δολοφονία. Ο Φριτς Μπάουερ ήθελε να αναγνωριστεί το ολοκαύτωμα σαν έγκλημα και ο καθένας που συμμετείχε σ’ αυτό να θεωρείται εγκληματίας, ή συνεργός ή οτιδήποτε. Αλλά κάθε περίπτωση που αποκαλύπτεται, να είναι συνδρομή σ’ αυτή μαζική δολοφονία. Αλλά ο Φριτς Μπάουερ απέτυχε. Το δικαστήριο επέμεινε στο να καταδικάζει μόνο εκείνους που η διωκτική αρχή μπορούσε να αποδείξει ότι διέπραξαν συγκεκριμένα εγκλήματα. Τα εγκλήματα έπρεπε να αποδεικνύονται πολύ συγκεκριμένα, σαν να φωτογραφίζονται. Εάν αυτό δεν ήταν δυνατό, τότε τίποτα κακό δεν αποδεικνυόταν. Οι συνήγοροι των κατηγορουμένων άρχισαν να αμφισβητούν τις καταθέσεις των μαρτύρων. Οι μάρτυρες, θύματα οι ίδιοι, πιέστηκαν πολύ σκληρά για τις μνήμες τους. Πολλοί αισθάνθηκαν ότι αναγκάζονταν να δικαιολογήσουν τους εαυτούς τους για ό,τι είχαν πάθει από τους δράστες των εγκλημάτων. Οι καταθέσεις των μαρτύρων περιέγραφαν τα πιο φριχτά εγκλήματα, σαν την περίπτωση που ένας από τους κατηγορούμενους είχε πάρει ένα μωρό παιδί από το πόδι και το τσάκισε χτυπώντας το στον τοίχο. Ήταν τρομερό. Το δικαστήριο ζήτησε από τους μάρτυρες, τα θύματα, να αποδείξουν ότι τα εγκλήματα που κατέθεταν είχαν γίνει. Στο τέλος, οι 18 από τους 22 κατηγορούμενους καταδικάστηκαν για ένα τουλάχιστον συγκεκριμένο φόνο που είχαν διαπράξει. Η δίκη ήταν μοιραία για την περαιτέρω δίωξη των ναζί εγκληματιών στη Γερμανία. Η κρατική υπηρεσία που εξέταζε τα ναζιστικά εγκλήματα απέρριψε όλες τις υποθέσεις. Εάν δεν έχουμε μια εντελώς συγκεκριμένη περίπτωση, ένα συγκεκριμένο φύλακα που συνθλίβει το κεφάλι ενός Εβραίου με ένα σφυρί, ακόμα κι αν ξέρουμε ότι σαν φύλακας βοήθησε να σκοτωθούν 50.000 Εβραίοι μέσα σε έξι μήνες, δεν τον πάμε σε δίκη. Χρειαζόμαστε συγκεκριμένη εξειδικευμένη υπόθεση.\nΉταν τραυματικό για τα θύματα του Ολοκαυτώματος να βιώνουν αυτή την κατάσταση στα γερμανικά δικαστήρια που καταδίκαζαν όλο και λιγότερους ναζί εγκληματίες. Η συγκεκριμένη απόδειξη που ζητούσαν τα δικαστήρια ήταν σχεδόν αδύνατο να υπάρξει τόσα χρόνια μετά το χρόνο διάπραξης των εγκλημάτων. Αυτό προστάτεψε τους δράστες.\nΌταν ο Δαβίδ άφησε τη σφεντόνα του…\nΑνανέωση ή μούχλα;


Μυλος Κοπης Καφε Profi Cook Pc-ksw 1093 - Μυλοι κοπης (HAP.126502) : eshopcy.com.cy\nΑρχική > Ηλεκτρικές συσκευές > Μύλοι κοπής > ΜΥΛΟΣ ΚΟΠΗΣ ΚΑΦΕ PROFI COOK PC-KSW 1093\nΜΥΛΟΣ ΚΟΠΗΣ ΚΑΦΕ PROFI COOK PC-KSW 1093\nΚατηγορία ΜΥΛΟΙ ΚΟΠΗΣ •\nPROFI COOK στην κατηγορία ΜΥΛΟΙ ΚΟΠΗΣ\nΑνοξείδωτος ηλεκτρικός μύλος για καφέ 60gr.\n-Συμπαγή σχεδίαση και υψηλής ποιότητας κατασκευή από ανοξείδωτο ατσάλι, με ισχυρό μοτέρ 160W.\n-Διπλή λεπίδα κοπής από ανοξείδωτο ατσάλι.\n-Περίβλημα και δοχείο κόκκων καφέ από ανοξείδωτο ατσάλι, για την βέλτιστη διατήρηση του αρώματος.\n-Ανοξείδωτο καπάκι με παράθυρο για έλεγχο της διαθέσιμης ποσότητας κόκκων καφέ.\n-Χωρητικότητα 60g κόκκοι καφέ, για περίπου 30 φλυτζάνια.\n-Διαθέτει ασφάλεια λειτουργίας, ενεργοποιείται μόνο εάν είναι σωστά κλεισμένο το καπάκι.\n-Διακόπτης λειτουργίας on/ off ( παλμική λειτουργία).\n-Ο βαθμός αλέσματος καθορίζεται από το χρόνο λειτουργίας (όσο παρατείνετε τον χρόνο λειτουργίας, τόσο ψιλότερος γίνεται ο καφές).\n-Τροφοδοσία: 230V, 50Hz.\n- Ισχύς: 160W.\nΜΥΛΟΣ ΚΟΠΗΣ ΚΑΦΕ PROFI COOK PC-KSW 1093 (HAP.126502)\nΜΥΛΟΣ ΚΟΠΗΣ ΚΑΦΕ PROFI COOK PC-KSW 1093 HAP.126502 PROFI COOK PROFI COOK ΜΥΛΟΙ ΚΟΠΗΣ ΜΥΛΟΣ ΚΟΠΗΣ ΚΑΦΕ PROFI COOK PC-KSW 1093


Θέλει Τιάγκο Σίλβα ο Μαντσίνι - Onsports.gr\nOnsports Team\t05 Δεκεμβρίου 2011, 14:01\nΘέλει Τιάγκο Σίλβα ο Μαντσίνι\nΤον Τιάγκο Σίλβα αντί του Αλεξάντρε Πάτο θέλει ο Ρομπέρτο Μαντσίνι ως έμψυχο αντάλλαγμα για τον δανεισμό του Κάρλος Τέβες στη Μίλαν.\nΑποφασισμένοι να κάνουν τα πάντα προκειμένου να φέρουν στο Μιλανο τον Τέβες από το Μάντσεστερ είναι οι άνθρωποι της Μίλαν και σύμφωνα με την «Daily Star», οι «ροσονέρι» έχουν προτίνει στη Σίτι, πέραν του χρηματικού ποσού, ως έμψυχο αντάλαγμα τον Πάτο.\nΣτην Ιταλία δεν είναι καθόλου ικανοποιημένοι από τη φετινή παρουσία του Βραζιλιάνου επιθετικού και θέλουν να τον παραχωρήσουν με τη μορφή δανεισμού στους «πολίτες», ευελπιστώντας την αγωνιστική του ανάκαμψη και βέβαια να απαλλαγούν από το παχυλό συμβόλαιό του.\nΩστόσο, το εν λόγω δημοσίευμα, υποστηρίζει πως ο Ρομπέρτο Μαντσίνι θα προτιμούσε αντί για τον Πάτο, να φορέσει τη φανέλα της Μάντσεστερ Σίτι ο Τιάγκο Σίλβα, καθώς έχει εντοπίσει αρκετά προβλήματα στην αμυντική γραμμή της ομάδας του.\n58 λεπτά πριν Παναθηναϊκός ΟΠΑΠ: Τα «όργια» του Τόμας και η νίκη επί της Χίμκι! (video)


Ο φωτοδότης ήλιος είναι αυτός που δίνει τη ζωή στη γη. Ωστόσο, η επίδραση της ηλιακής ακτινοβολίας μπορεί να καταστεί βλαβερή όχι μόνο για το δέρμα μας αλλά και για τα μάτια μας. Άλλωστε η ίδια η Ελληνική Μυθολογία μας έδωσε τις πρώτες ενδείξεις, ας θυμηθούμε το Δαίδαλο και τον Ίκαρο που θέλοντας να φτάσουν όσο το δυνατόν κοντύτερα στον ήλιο, καταστράφηκαν.\nΤον 19ο αιώνα οι επιστήμονες διαπίστωσαν ότι εκτός από τις ακτίνες που θέτουν το ορατό φως, υπάρχουν και άλλες που δε γίνονται αντιληπτές από το ανθρώπινο μάτι. Οι πιο επικίνδυνες από αυτές είναι μικρού μήκους κύματος, βρίσκονται πέραν του ιώδους (ultra-violet) και αποτελούν τη λεγόμενη υπεριώδη ακτινοβολία (UV).\nΑπό αυτήν η περιοχή UVC είναι η πιο επικίνδυνη για τον άνθρωπο αλλά ευτυχώς το στρώμα του όζοντος στην στρατόσφαιρα απορροφά το μεγαλύτερο μέρος της. Η UVB επηρεάζει κυρίως τον κερατοειδή χιτώνα προκαλώντας κερατίτιδα λόγω φωτοτοξικότητας. Χαρακτηριστικό παράδειγμα είναι οι χιονοδρόμοι που όταν δε φορούν προστατευτικά γυαλιά εμφανίζουν έντονη φωτοτοξική κερατίτιδα. Τέλος η ακτινοβολία UVA φτάνει μέχρι και τον αμφιβληστροειδή χιτώνα του ματιού και είναι δυνατόν να δημιουργήσει βλάβες στην ωχρά κηλίδα που αποτελεί όπως είναι γνωστό το σημείο της ευκρινούς οράσεως.\nΠαθήσεις του ματιού που σχετίζονται με την έκθεσή μας στον ήλιο\nΗ υπεριώδης ακτινοβολία μπορεί να λειτουργήσει ως επιβαρυντικός παράγοντας στην εμφάνιση διάφορων παθήσεων κυρίως λόγω χρόνιας έκθεσης σε αυτήν.\n1. Πτερύγιο: είναι ένα μόρφωμα που συνήθως αρχίζει από την εσωτερική γωνία του ματιού και επεκτείνεται προς τον κερατοειδή, δημιουργώντας συμπτώματα ερεθισμού αλλά και προβλήματα στην όραση.\n2. Στεάτιο: είναι ένα εξόγκωμα ή πλάκα με υποκίτρινο χρώμα στο άσπρο τμήμα του ματιού (επιπεφυκότα)\n3. Καταρράκτης: είναι μια συχνή πάθηση της τρίτης ηλικίας και χαρακτηρίζεται από θόλωση του φακού του ματιού. Αποτελεί μια από τις βασικές αιτίες χαμηλής όρασης παγκοσμίως, ευτυχώς αναστρέψιμη.\n4. Εκφύλιση ωχράς κηλίδας: σοβαρή πάθηση η οποία προκαλεί βαθμιαία απώλεια της κεντρικής (ευκρινούς) όρασης\n5. Όγκοι του δέρματος του βλεφάρου και της οφρύος.\n1. Τα άτομα με ανοιχτόχρωμα μάτια, επειδή στην ίριδά τους έχουν λιγότερη χρωστική\n2. Άτομα που λόγω του επαγγέλματος του εκτίθενται πολλές ώρες την ημέρα στον ήλιο, όπως π.χ. οι αγρότες και οι ψαράδες.\n3. Άτομα από εκφύλιση ωχράς κηλίδας\n4. Άτομα που έχουν υποβληθεί σε εγχείρηση καταρράκτη και τους έχει αφαιρεθεί ο φυσικός (κρυσταλλοειδής ) φακός του ματιού, ο οποίος σημειωτέο αποτελεί ένα φυσικό φίλτρο στην υπεριώδη ακτινοβολία.\n5. Ευαίσθητες ομάδες πληθυσμού όπως είναι τα παιδιά και οι ηλικιωμένοι\nΠώς μπορούμε να προστατεύουμε τα μάτια μας από την ηλιακή ακτινοβολία ειδικά το καλοκαίρι\nΤο ιδανικό θα ήταν να περιορίσουμε την έκθεσή μας στον ήλιο από τις 10 το πρωί έως τις 4 το απόγευμα ήδη από πολύ μικρή ηλικία. Επειδή αυτό δε μπορεί να είναι εφικτό στην καθημερινή μας πραγματικότητα, η χρήση καπέλου με γείσο, τα «καλά» γυαλιά ηλίου και η χρήση αντηλιακού με υψηλό δείκτη προστασίας γύρω από τα μάτια, αποτελεί ίσως την ιδανική λύση.\nΤα καλά γυαλιά ηλίου πρέπει να έχουν πραγματικά απορροφητικούς φακούς (99-100%) για τις υπεριώδεις ακτίνες και σε άτομα μεγαλύτερης ηλικίας για το μπλε φως. Η απορροφητικότητα δεν εξαρτάται από το χρώμα του φακού αλλά από το υλικό κατασκευής του. Δεν πρέπει να είναι πολύ σκούρα έτσι ώστε να μην περιορίζουν σημαντικά το ορατό φως.\nΓυαλιά ηλίου ασφαλώς μπορεί να γίνουν και τα γυαλιά οράσεως (μυωπίας, υπερμετρωπίας, αστιγματισμού, πρεσβυωπίας και τα πολυεστιακά) μετά από παραγγελία και σε διάφορους χρωματισμούς. Οι αποχρώσεις του καφέ είναι ιδανικές για την έντονη ηλιοφάνεια ενώ οι γκριζοπράσινοι φακού ενδείκνυται για τις περισσότερες χρήσεις.\nΜερικές χρήσιμες συμβουλές του οφθαλμιάτρου\n1. Τα γυαλιά ηλίου πρέπει να είναι όσο το δυνατόν μεγαλύτερα σε μέγεθος\n2. Όσοι φορούν φακούς επαφής που περιέχουν προστατευτικά επιχρίσματα πρέπει να φορούν και γυαλιά ηλίου\n3. Όσοι έχουν χειρουργηθεί για καταρράκτη, παρόλο που οι σύγχρονοι ενδοφακοί διαθέτουν υπεριώδη προστασία, πρέπει να φορούν γυαλιά ηλίου\n4. Όσοι (κυρίως νεότερα άτομα) έχουν υποβληθεί σε εγχείρηση διόρθωσης μυωπίας , υπερμετρωπίας ή αστιγματισμού πρέπει επίσης απαραιτήτως να φορούν γυαλιά ηλίου\n5. Η υπεριώδης ακτινοβολία είναι βλαπτική για τα μάτια ακόμη και όταν έχει συννεφιά, άρα και τότε πρέπει να κάνουμε χρήση των γυαλιών μας.\nΟ Παγκόσμιος Οργανισμός Υγείας υπολογίζει ότι τα μάτια μας δέχονται το μεγαλύτερο ποσοστό ακτινοβολίας σε νεαρή ηλικία. Το γεγονός ότι τα παιδιά περνούν περισσότερο χρόνο εκτεθειμένα στον ήλιο σημαίνει ότι χρειάζονται μεγαλύτερη προστασία.\nΑν οι ενήλικες φορούν συχνά τα γυαλιά ηλίου τους είναι πολύ πιθανό και τα παιδιά (που συνήθως μιμούνται τους μεγάλους) να τα φορέσουν.\nΔεν πρέπει τέλος να ξεχνάμε ότι δράση της υπεριώδους ακτινοβολίας είναι αθροιστική και οι βλάβες στα μάτια και το δέρμα των βλεφάρων μπορεί να παρουσιαστούν σε βάθος χρόνου με πολύ σοβαρές συνέπειες. Άρα από πολύ μικρή ηλικία πρέπει να προστατεύουμε τα ευαίσθητα παιδικά μάτια με καπέλο και γυαλιά ηλίου.\nΠαιδιά με προβλήματα όρασης, διαθλαστικές διαταραχές (μυωπία κλπ) ή στραβισμό πρέπει να φορούν γυαλιά ηλίου μετά από τη σχετική γνωμάτευση του οφθαλμιάτρου.


Κορονοϊός: Στο 99% η πληρότητα των ΜΕΘ στη Θεσσαλονίκη – INLIFE by INPAOK\nΣτο «κόκκινο» παραμένουν για ακόμα μία ημέρα τα νοσοκομεία της Θεσσαλονίκης, με τα κρεβάτια στις ΜΕΘ για τον κορονοϊό να είναι δυσεύρετα, ενώ όταν αυτά αδειάζουν, γεμίζουν σχεδόν αυτόματα. Την ίδια ώρα, οι κάτοικοι της πόλης καλούνται να τηρούν αυστηρά τα μέτρα για τον περιορισμό της εξάπλωσης του κορονοϊού ενώ οι έλεγχοι από τις Αρχές εντατικοποιούνται.\nΟι νοσηλευτές και οι γιατροί της Θεσσαλονίκης δίνουν καθημερινά μια άνιση μάχη στις «πολεμικές» εφημερίες των νοσοκομείων της πόλης, με την κατάσταση στις ΜΕΘ να παραμένει ασφυκτική, καθώς η πληρότητα φτάνει στο 99%. Ωστόσο, παρά την ασφυκτική πίεση που δέχονται τα νοσοκομεία, το ρεπορτάζ του Open δείχνει ότι οι γιατροί και οι νοσηλευτές δεν το βάζουν κάτω παρά την συσσωρευμένη τους κούραση.\n«Τρέμει η καρδιά μου κάθε φορά που μπαίνω μέσα (σ.σ στη ΜΕΘ Covid), η νύχτα είναι πάντα πιο δύσκολη. Δεν θα περάσει το δικό του, θα περάσει το δικό μας, αυτό είναι σίγουρο». Αυτά είναι τα συγκλονιστικά λόγια της νοσηλεύτριας στο νοσοκομείο «Παπανικολάου» Χριστίνας Τσαβαλιά, την ώρα που ετοιμάζεται για ακόμα μια εφημερία σε συνθήκες πολέμου.\n«Η μονάδα είναι γεμάτη και εμείς ελάχιστοι. Είναι δύσκολο αυτό που κάνουμε, λίγοι μπορούν να το καταλάβουν», τονίζει η νοσηλεύτρια ενώ φορά την λευκή στολή της για να μπει στην ΜΕΘ του «Παπανικολάου». «Μπαίνεις μέσα στην εντατική και δεν σκέφτεσαι τίποτα άλλο, βλέπεις μόνο αυτόν που έχεις απέναντί σου», δηλώνει η ίδια στην κάμερα του Open.\nΣτο 99% η πληρότητα στις ΜΕΘ στη Θεσσαλονίκη\n«Δυστυχώς η ΜΕΘ είναι γεμάτη με 44 ασθενείς να νοσηλεύονται σε όλες τις διαθέσιμες κλίνες εντατικής θεραπείας» υπογράμμισε στο Open ο Χρήστος Παπαστεργίου, γιατρός του νοσοκομείου «Παπαγεωργίου», αποδεικνύοντας ότι το σύστημα αγγίζει τα όρια του και ότι οι γιατροί και οι νοσηλευτές των νοσοκομείων δίνουν μάχη με όσες δυνάμεις διαθέτουν.